text:
Krítika no ta djis interesante, e ta nesesario den tur kaso kaminda un persona ta lansa un opinion òf tesis. Esaki ta spesialmente importante ora ta trata di un disertashon sientífiko, pasobra e úniko posibilidat pa siensia progresá i deskubrí berdat, ta sintá den e choke di ideanan i ponensianan. Pa e konfrontashon akí di opinion i kontra-opinion, ponensia i kontra-ponensia, mester kumpli ku algun regla básiko:
E artíkulo "Yo te nombro Libertad" (ku ta e título di dr Lampe su disertashon) den LA UNION di diarason 20 di juli 1990 no ta kumpli ku ningun di e exigensianan menshoná. E skirbidó, den un Papiamento, ku no ta laga duda ku no ta trata di un yiu di tera, ta hasi mofa na promé lugá di tur étika, dor di skonde su mes den anonimidat i, siguientemente, keriendo ku e por hasi mofa di e disertashon di Dr. Rudy Lampe, ta baha su mes na un nivel di falta di amor kristian dor di ridikulisá Dr Lampe komo un sientífiko superfisial. E dos òf tres biaha ku e autor ta purba suavisá su atake bisando ku e no ta kritiká e persona di pader Lampe, nos no por kita e impreshon di hipocrisía, ya ku trabou di un persona ta parti di e persona i esun no por wordo separá di otro.
Mi no a lesa e disertashon di pader Lampe, pasobra e no a wordo publiká ainda. Pa e reakshon akí kisas ta mihó ku mi no a les'é. Ami tampoko no ta yiu di tera. Mi desendensia probabelmente ta e mesun ku di e kritikaster anónimo. Mi sí a skucha un entrevista ku pader Lampe na Radio Nederland. For di djé, mi a haña e impreshon, ku nos tabatin di hasi ku un disertashon estilo "Het patroon van de Oude Curaçaose Samenleving" di dr. Hoeting, antó un disertashon sosiológico.
Lugá di bai den detayenan tokante di e disertashon, mi ke emfatisá ku e atake di e persona sin nomber di LA UNION ta basá riba konseptonan erróneo di loke ta siensia i riba su temor di berdatnan ku por a afektá su prehuisionan i su fé. Unda e ta referí na Martin Heidegger komo un ehempel di un filósofo grandi -- komo kontraste, segun é ku dr Rudy Lampe ku nunka a pretendé ku e ta un filósofo -- el a skohe nèt e ehempel robes, ya ku, e forma di ekspresá su mes di Heidegger ta keda inkomprendibel te hasta pa otro filósofonan grandi, di tal forma ku nan sa puntra nan mes si Heidegger mes a komprondé kiko e kier a ekspresá. Mi ta puntra mi mes ademas, si e skirbidó di LA UNION sa ku Heidegger a baha su mes por kompleto ku su simpatía pa ku Nazismo.
E sneer den direkshon di siensia moderno di e kritikaster di LA UNION, ta sugerí ku e ta un hende bieu kaba, kisas no físikamente, pero mentalmente sí. Pé motibo ei, e ta demonstrá un mentalidat pegá i pései konservativo i konservatismo ta temor pa loke ta nobo i deskonosí. E mesun aktitut ta sali for di su defensa di Mgr. Niewindt. Si, di bèrdè mes Mgr. Niewindt tábata asina progresivo, di kon su supuesto progresividat a bini 20 aña despues ku Inglatera a abolí sklavitut i 40 aña despues ku Fransia a hasi esei? Aunke mi no ke kulpa nos mes, pa loke nos antepasadonan a hasi, nos sí lo por tábata un tiki modesto den nos moda di ekspresá nos mes, pasobra aparte di Portugal, Hulanda tábata e último país di e mundo desaroyá di e tempo ei, ku a abolí sklavitut. (Na Brasil, país noventa porsiento katóliko, sklavitut a wordo abolí na aña 1888.) No bin bisá mi ku esnan ku a hasi'é por fin tábata hende asina generoso, mmamera e inskripshon mitológiko ta purba hasi nos kere, riba e piedra komemorativo pegá na forti na Punda, ku ta kuminsá ku e frase hipókrito: "Aan een goed en edel vorst...". Si nan a abolí sklavitut, ta bou presion general i no pa motibonan di generosidat òf onvikshon filosófiko òf teológiko.
Unda e autor skondí ta referí na Irlanda, (bisando ku aya tambe, autoridatnan eklesiástiko tabata kontra independensia di Inglatera), e ta konfirmá presisamente e ponensia ku mi por a saka for di e poko referensianan hasí na e disertashon di dr Rudy Lampe. Iglesia Katóliko, komo instituto a konformá su mes semper bai ku e autoridat polítiko. Esaki no ta nada straño tampoko, pasobra un di e puntonan teológiko di Iglesia Katóliko, i ainda mas di e Iglesianan reformá grandi, ta ku tur autoridat tin su orígen den Dios i, pé motibo ei, tur siudadano mester someté su mes na su reglanan, te hasta, den hopi di e kasonan, te den absurdo.
Demitologisashon riba su mes no ta baha ningun hende. A kontrali. Demitologisashon ta pinta un kuadro mas humano, mas realístiko, mas berdadero. Kaminda e krítiko di LA UNION ta referí na e éxodo di Hudíonan for di Egipto i na e mártirnan den Imperio Romano, e ta duna prueba palpabel ku e mes ke keda biba den su ilushonnan mitológiko. E grupo chikito di Israelitanan oprimí na Egipto no tábata e úniko grupo di hende oprimí ku a liberá nan mes for di sklavitut, di un forma òf otro. Gran parti di e mártirnan a bira mártir kontra di nan boluntat i sin por a skapa di dje, pasobra e romanonan tabatin mester di nan weganan i tábata libra nan mes di nan presonan dor di manda nan den Coloseo, dilanti di bestianan feros i hambrá meskos ku e toronan ta wordo mandá pa nan muerte te día di awe den e Plazanan di Toro na Spaña. Ma e konstatashon akí no ta hasi e mártirnan menos víktima. A kontrali: nan ta bira víktimanan hopi mas humano, ku kendenan nos por identifiká nos mes.
Historiadornan, mas ku filósofonan, tambe ta hende determiná pa nan mes kultura, nan mes desendensia, nan mes bagashi históriko, nan mes prehuisio i superstishonnan kontemporáneo. Hopi aña pasá, e kos a kogé mi di sorpresa, ora má lesa e historia di e guera di ochenta aña den un buki di historia pa skolnan na Spaña. E relato tábata diametralmente opuesto na esun ku mi mes mester a siña komo mucha na Hulanda. I un biaha mas, e relatonan históriko ku anos, muchanan katóliko tábata haña na Hulanda mes, tábata basta distinto di esun ku protestantnan tábata siña den nan skolnan. Ku otro palabra. Nos bista ta wordo bruhá pa e brel ku nos ta bisti. E historiadó honesto mester kita tur brel. Si e hasi asina, si e tuma e posishon ei di un sientífiko berdadero, lo e deskubrí kos ku lé mes no gusta, pero ku no obstante ta e berdat i nada ku berdat. I, e kos di mas importante den e proseso akí: e berdat ei no ta baha ningun hende, pasobra nos tur ta determiná pa nos desendensia, nos kultura, nos siñansa, nos bagashi históriko, nos edukashon, nos ambiente i... nos prehuisio i superstishonnan kontemporáneo. Esun ku no ta rekonosé esaki, no por liberá su mes di e determinismonan ei tampoko. E krítiko anónimo di LA UNION, no a logra liberá su mes ainda. Pései: te hasta si su krítika lo tábata fundá, el a pega barko bon pegá pa e forma ku el a dun'é. Tristu, mashá tristu, pero komo konsekuensia pader Dr. Rudy Lampe por sinti su mes satisfecho pasobra ya kaba, na su edat hoben, e ta enkontrá su mes den e filanan di saserdotenan sientífiko, manera Pierre Teilhard de Chardin, ku tamne, durante henter su bida, a wordo pursiguí dor di su konfrater i superiornan. No obstante, el a keda fiel na su vokashon i te día di awe, su vision ta leu dilanti di nos mes tempo.
Bolbe pa página di apertura.


c: text/html

text:
ORANJESTAD – Durante un tremendo partido di futbol ayera tardi e ekipo di Britannia ta gana su prome wega den e playoff final...
ORANJESTAD – Diaranzon anochi a tuma lugar e gran final di Copa Betico Croes entre e ekipo di Dakota y Britannia. Britannia...
ORANJESTAD – Weganan di Division di Honor ta continua e fin di siman aki ora cu diabierna Bubali y Caravel pa 8or...
ORANJESTAD – Diabierna awor campeonato Division di Honor di AVB ta ranca sali cu “The Revenge” entre e ekipo di Dakota y...
SAN NICOLAS – Ayeranochi e ekipo di San Nicolas Impact Ballers a bin decidido pa no laga Dakota titula Campeon den nan...
ORANJESTAD: “Durante e weganan di semi final caba por a nota e direccion nobo cu Arubaanse Voetbal Bond ta bay aden y e...
SAN NICOLAS – Diaranson anochi na YMCA na San Nicolas e dos ekiponan di Aruba Basketball Bond, Dakota y Impact a cuminsa nan...
ORANJESTAD – E promer dos fecha nan di nos Playoff semifinal di Divison Honor a sera cu varios resultado interesante y cu bastante emocion....
ORANJESTAD – Diasabra a duna inicio na e playoff final di e division di mas halto di Aruba su futbol. Stadion Guillermo Prospero...
ORANJESTAD: Diasabra nochi den e Compleho Deportivo Guillermo Prospero Trinidad na Dakota, e ekipo di SV Dakota tabatin un encuentro importante contra SV...

robotstxt: allowed

filter: keep


text:
Minister di Salubridad Publico y Deporte, dr. Richard Visser a tuma un decision historicoDespues di hopi aña porfin lo amplia Hospital
ORANJESTAD(AAN)–: “Mi vision ta pa pashentnan por gosa di mas servicio, di miho cuido y pa e personal di Hospital tin mas espacio pa por brinda esaki”, asina Dr. Richard Visser a duna di conoce na momento di anuncia e acuerdo cu lo firma dialuna cu SOGA. E minister encarga cu maneho di Salubridad Publico y Deporte ta consciente cu comunidad ta demanda mas cuido, ta conta riba mas servicio y cu mas facilidad na Hospital. E asunto aki di ampliacion di nos Hospital ta data for di hopi aña caba y no obstante hopi reunion, investigacion y negociacion, toch nunca Gobierno anterior no a logra finalisa e proyecto.
Minister Dr. Richard Visser a pone schouder bou di e proyecto, a adapta e plannan y a inclui su vision y maneho aden pa awo nos ta asina leu cu ta cla pa formalisa e plannan pa yega na financiamento, renobacion y ampliacion di e infrastructura existente.
Esaki lo no por tabata posibel sin e insistencia y determinacion di Minister Dr. Richard Visser, kende a tuma un decision historico pa amplia nos Hospital cu un hala mas na beneficio di nos pueblo y e generacionnan cu ta bin.
Dialuna awo Gobierno lo firma un MOU, un acuerdo di principio, cu Stichting Onroerend Goed Aruba (SOGA) pa mira con nan por keda encarga cu e financiamento, construccion y mantencion di e proyecto di ampliacion di Dr. Horacio Oduber Hospitaal, proyecta na mas di 150 miyon florin.
Di acuerdo cu e plannan riba mesa awo, Hospital lo haya mas espacio pa brinda mas y miho servicio na pashentnan. Ta obvio cu crecimento di nos poblacion, e cantidad di pashentnan cu nos unico Hospital ta mira anualmente tambe a bay ta aumentando.
Pero e facilidadnan no a crece durante e añanan, poniendo un presion enorme riba e poco espacio cu e personal tin disponibel pa por brinda servicio na pashentnan. Minister Dr. Richard Visser a revisa e plannan riba mesa y a pone masha enfasis riba e parti di Spoed Eisende Hulp, conoci den comunidad como “Poli”.
Ey ta caminda mayoria pashent ta yega diariamente pa ricibi atencion medico y hopi bes tin critica riba e tardansa pa ricibi atencion medico, riba e poco facilidadnan cu tin y riba e nivel di cuido.
Ta bon pa menciona cu na luna di januari ultimo a manda un carta pa directiva di Hospital, den cual Gobierno ta pidi nan atencion pa e nivel di cuido y servicio cu ta brindando na Spoed Eisende Hulp.
Minister Dr. Richard Visser ta convenci cu e hunta di directiva y e hunta di supervision mester percura pa cuminsa cu un trayecto urgente pa mehora e servicio eynan, unda cu mas pueblo ta reclama. “Mi vision ta pa por pone mas atencion na SEH pa nos por sigura cu pashentnan ta yega den bon man na momento cu mas nan tin mester di dje”, segun Minister Dr. Richard Visser.
E mandatario ta convenci cu e ampliacion di e infrastructura na Hospital lo brinda mas oportunidad pa yuda mas pashent na mes momento. Dentro di poco Minister di Salubridad Publico y Deporte lo anuncia su plannan concreto tambe na IMSAN, den cual lo alza e nivel di cuido, servicio y di posibilidadnan pa e pueblo di San Nicolas y pariba di brug. Aki ta pensando den yega na acuerdo cu un hospital mundialmente renombra, cu no solamente lo percura pa alza e nivel di cuido di Aruba, pero tambe lo sa di atrae turismo medico pa nos isla.
Den su vision, Minister Dr. Richard Visser ta boga pa pashentnan ta central den maneho di Hospital, cu nan por conta cu un nivel di cuido y servicio mucho mas halto.


text:
ORANJESTAD (AAN): Lider di fraccion di POR den Parlamento, Marisol Lopez-Tromp a informa cu el a manda un serie di pregunta pa Minister Dangui Oduber riba diferente topico cu e ta considera importante pa haya mas informacion riba nan.
Entre e preguntanan realisa tin entre otro riba turismo, ki pasonan minister ta tumando pa evita cu bin cu mas camber all inclusive, tambe ki pasonan ta tumando pa evita cu ta sigui cu mas construccion di hotel riba nos isla, banda di esnan cu ta planea caba. Esaki teniendo na cuenta cu na momento cu gobierno nobo a sinta a haya e sorpresa cu ta miles y miles di opcionnan a worde otorga pa camber di hotel cu ta significa tambe un presion hopi grandi riba e parti social-educativo.
Tambe a puntra cual ta e opinion di e mandatario riba e posicion di AHATA cu a indica cu Aruba ta birando demasiado caro pa nos bishitantenan. Si ta comparti e opinion aki ki pasonan ta tumando y si no con lo atende e situacion aki cu e asociacion en cuestion.
Otro pregunta ta relaciona cu turismo crucero, cu ta iniciando temporada halto. A drecha algun beach pa por acapara e fluho di turista aki, pero e no ta suficiente ainda, tin hopi keho di sector hotelero riba dje. Pesey Lopez-Tromp kier sa con e ministerio ta bay atende cu e situacion aki.
San Nicolas tambe a haya atencion di e parlamentaria di POR. Un punto cu ta bin dilanti constantemente ta cu e turistanan no ta yega centro di ciudad. A scucha riba diferente plan y ta pidi Minister Oduber pa splica con e avance di e plannan aki ta, cual lo ta e time line pa cu esakinan y si tin un pronostico caba pa cu efectividad di esakinan. Den mesun cuadro el a puntra con leu reinicio di Carubbian Festival ta y ki cambionan por spera di e festival aki.
A puntra tambe con leu e plannan ta pa bon cu un hotel pariba di nos isla. Si minister por splica cual ta e gruponan interesa, ki tipo di hotel lo por spera den e area aki, cual lo ta e area designa pa e construccion y cuanto camber lo bin. Igualmente ki efecto e construccion di e hotel aki lo tin pa desaroyo turistico pa San Nicolas y vecindario y pa Aruba, sin laga afor e pregunta di con nos cultura, medio ambiente y economia lo worde afecta door di un desaroyo asina.
Deporte tambe a haya atencion y Marisol Lopez-Tromp ta puntra Minister Dangui Oduber cual ta e situacion actual di Lotto pa Deporte? A ser papia cu minister lo bin cu un otro fundacion similar na esun di Lotto, esaki ta berdad? Kico ta e decision y di con? Ki diferencia lo tin entre esun y e otro? Con lo bay splica comunidad e situacion nobo?
Tambe a puntra cual ta e stand van zaken di e veldnan deportivo rond di Aruba?
Constantemente por mira un cantidad di mucha ta bende rifa riba caya, ta recauda fondo pa por biaha pa competencianan deportivo den exterior. Pesey Lopez-Tromp ta puntra con ta controla e aporte di Fundacion Lotto pa Deporte? Tambe debi cu diferente critica ta bin dilanti cu solamente cierto deportenan so ta hayando sosten di Fundacion Lotto pa Deporte. Den e cuadro aki e ta puntra con por yega na un reparticion mas husto di e fondonan pa deporte.
Salubridad publico tambe a worde atendi pa lider di Fraccion di POR.
El a puntra e mandatario encarga cual ta e situacion di renovacion y ampliacion di hospital? Cuanto e meerkosten di esaki ta? E ex minister a opta pa no bay Parlamento pa informa riba esaki y consecuentemente ora gobierno nobo a sinta a tene un reunion publico pa wak cuanto ta e gastonan extra cu a bin den transcurso di tempo y pakico el a keda sin bay Parlamento pasobra na final tat rata di placa cu ta bin di comunidad.
A pidi pa Parlamento haya copia di e rapportnan di inspeccion na hospital door di Inspectie Volksgezondheid, tambe rapportnan di e mantencion na hospital caminda por wak e frecuencia y enfoke di e trabaonan di mantencion.
Un punto cu a bin dilanti ta cu na momento cu coriente bay e cambernan di hospital ta bira insportabel door di e calor y no tin bentana cu por habri. A busca un solucion pa cu esaki caba?
A puntra tambe riba prevenvion, ki atencion ta dunando na e aspecto aki? Igualmente riba e tempo di espera pa haya atencion di specialist cual ta hopi largo, a puntra e minister ki solucion Minister Oduber ta mira pa reduci esaki mas tanto posibel?
Un di e puntonan den programa di gobernacion ta cu lo introduce e Arubig. Parlamento por ricibi copia di e instellingsbesluit di e comision cu a worde instala pa bin cu un conseho y proposicion conhunto riba Arubig? Tambe a pidi si minister por duna un bista di e stand van zaken di e conseho di e comision.
Como presidente di e comision di Salud, Hubentud, nos Grandinan y Famia, Marisol Lopez-Tromp a pidi tambe un reunion cu minister pa asina Parlamento y su diferente fraccionnan por ta informa riba diferente di e topiconan aki y e ta confia cu pronto e mandatario lo ta presente den sala di Parlamento pa duna e informacion necesario pa e parlamentarionan por haci nan trabao como debe ser.


text:
Willemstad − Pa medio di e karta aki mi ta aserka Minister Rhuggenaath pa por manda e rappòrt di “Refeneria di Kòrsou technical audit report”, ku lo mester ta fechá dia 15 di mei 2017, mas pronto ku ta posibel pa Parlamento.
Den reunion publiko di Parlamento dia 27 di novèmber 2017 frakshon di MAN a kompronde ku tin un rapòrt ku lo mester duna di konosé ku e plantanan i ekiponan teknikamente no ta konfiabel i ku esaki lo por kausa peliger pa e trahadonan.
Pa frakshon di MAN manera nos a bin ya ta enfatisá ku ta sumamente importante pa mantené kuponan di trabou den e trayekto di yega na un refeneria nobo pa 2019. Pero henter e ehersisio aki pa yega na un refinería modernisá òf nobo no por tuma lugá sin pone atenshon riba e seguridat laboral di tata i mama nan di famia ku laborá diaramente riba e plantanan di nos Refeneria.
Pesei pa Frakshon di MAN ta sumamente importante pa por atende e situashon aki di un manera responsabel, diligente i pa kuida trahadonan ku ta laborá riba nos refeneria. Ta na su lugá na mi humilde opinion pa e rapòrt aki bini Parlamento segun e prosedura korekto i segun reglanab di bon gobernashon.


text:
ORANJESTAD - Como Minister encarga cu cultura di nos pais, mi ta desea e pueblo di Aruba, specialmente e pueblo carnavalesco un feliz Carnaval 64.
Laga nos mustra mundo cu nos ta celebra nos Carnaval na grandi caminda nos ta bin cu nos creatividad pa aporta na e exprecion di mas grandi y bunita di cultura na nos pais.
Nos ta pasando den e ultimo dianan di Carnaval 64. Ban cuida loke ta di nos. Ban cuida nos yiunan den e dianan aki. Cuida nan oido. Uza earplugs. Cuida nan di solo, uza sunblock y duna nan hopi awa. Laga nos cuida nos mes tambe. No abusa di ningun substancia.
Laga nos mantene nos Carnaval un fiesta grandi unda nos ta comparti cu otro na un manera sano. Pasa un feliz Carnaval 64. Pabien Aruba!


text:
WILLEMSTAD - Djamars 1 di ougùstùs 2018, alrededor di 11.44 or, Sentral di Polis a risibí notifikashon ku na un establesimentu den área di Jan Noordynweg tabata tin un kaso di ladronisia i menasa.
Na yegada di e patruya polisial na e sitio e gerente di e establesimentu aki a deklará na polis ku dia 5 di aprel 2018 un hòmber a drenta e establesimentu i a menasá nan, kue dos (2) telefòn bai ku ne.
Awe e mesun hòmber aki a drenta e establesimentu ku un kuchú i bou di menasa e la purba di bai ku un (1) telefòn. Nan a logra kite for di dje i despues e hòmber sospechoso aki mester a hui bai.
Despues di un buskeda den e mesun área polis a detené e hòmber sospechoso G.T.A.M. nasé na Kòrsou, di 58 aña di edat, komo sospechoso di e ladronisia i menasa ariba menshoná.
A presentá e sospechoso dilanti di un Fiskal Ouksiliar ku a ordená su enkarselamentu pendiente di mas investigashon.


text:
Den un reunion solèm riba djárason, 25 di aprel 2018, Parlamento di Kòrsou a para ketu ku e aña aki Kòrsou ta selebrá 80 aña di Demokrasia Parlamentario. Tabata 5 di aprel 1938 ku e promé reunion di “Koloniale Raad”, ku despues a bira Parlamento di Antia, a tuma lugá. Hòmber i muhénan balente den nos historia a habri kaminda ku a hiba nos awe na un demokrasia bibu.
Tambe Parlamento a duna atenshon na e echo ku e aña aki a kumpli 70 aña ku a introdusí e derechi di voto general na Kòrsou, inkluso pa e hende muhénan ku por a hasi uso di nan derechi di voto. Un danki speshal a bai na e grupo yamá “Damanan di djárason” ku a hiba un lucha fuerte pa logra ku e hende muhénan den nos pais tambe a haña nan derechi di voto. Den kuadro di esaki señora Helga Mensing a hiba un disertashon i a keda onrá pa Parlamento. Señora Helga Mensing ta e persona ku ta hasiendo esfuerso pa konsientisá e generashonnan mas hóben pa apresiá e trabounan di esnan ku a bai nos dilanti i speshal e “Damanan di djárason”.


text:
BANGKOK, Tailandia- Rescatistanan na Tailandia a logra saca tur e muchanan mas nan coach for di e cueba den e parti noord di Tailandia. E diesdos futbolsitanan y nan coach a keda pega den e cueba, despues di cu awaseronan torencial a yena e cueba parcialmente.
Den tres dia di tempo a logra saca tur hende for di e cueba. Diadomingo y dialuna a logra saca 8 mucha en total. Diamars a logra saca e otro nan tambe. E operativo di rescate a cuminsa pa mas o menos `1 or di marduga (ora local).
Den e operativo di rescate di diamars un total di 19 buzo a forma parti di esaki. No solamente e muchanan y nan coach a wordo rescata. Pero un dokter y tres miembro di e Unidad di Elite Militar di Tailandia tambe a sali. Nan tabata hunto cu e muchanan durante henter e proceso di rescate. E rescate di e prome tres muchanan for di e cueba a bay hopi lihe. E ultimo hobencito y e coach si a tarda un poco mas. “Nos sa cu e prome tres hobennan a haya tratamento den na e sitio mes, den un tent cu tabata fungi como hospital”, segun coresponsal Marike de Vries. “Nan situacion na principio no tabata stabiel pa por a wordo transporta”.
SIN INFECCION
Den e ultimo dos dianan tras di lomba, a logra saca 8 hoben caba for di e cueba. Nan estado di salud, bou di e circumstancian actual, ta bon. Nan no tin keintura y tampoco problema cu bista, despues di a keda dos siman den e cueba scur. Mas sigur e hobennan lo tin cu keda un siman den hospital. Si resulta cu nan no tin niun infeccion, nan mag haya bishita di nan famia. E team di futbol dos siman pasa a keda pega den e cueba despues di fuerte awasero, cu a yega e cueba parcialmente.
Den e operativo di rescate di diabierna, un buzo a perde su bida.
Fuente: NOS NL


text:
bodogo
Pa kultivashon intensivo di mata por traha un bodogo.
Un bodogo ta un buraku kobá yená ku yerba i tera.
Ántes ta planta sčlder i prei riba bodogo.
E yerba i blachi den bodogo ta putri poko poko i ta los nutriente.
No ta nesesario pa uza vitamina (nutriente artifisial) .
Ora e material orgániko putri ta faborá kresementu di bakteria i beskein.
Tambe ta drecha e struktura di tera. E tera ta keda los.
Desbentaha di e sistema ta ku ta intensivo na trabou.
E bodogo riba pňtrét ta yená ku blachi i rama di neem-tree.
Blachi di neem ta fŕsil pa hańa i fŕsil pa uza. Neem ta konosi pa su kapasidat di fertilisá tera. neem, Wikipedia
Neem ta kontene sierto supstansha ku ta preveni nitrógeno sali for di tera, tambe (otro komponente)
ku kapasidat anti-insekto.
Probablemente blachi bčrde traha mas mihon ku blachi seku. (blachi bčrde ta kontene mas nitrógeno).


text:
E campaƱa masivo di sterilisacion y castracion di United Dog, a catch y opera 400 cacho y pushi riba isla, den un clinica emergente di 4 dia. Despues mi a papia tocante e trafico pega, tocante di por baha e cero di sushi y e mineria di e dump na Parkietenbos. Tocante di contactlens nobo na Botica di Servicio, e miedo pa coba nos beachnan y e pober parhanan, e constante presencia di Aruba Birdlife Conservation den corte pa proteccion di nos naturaleza.
Home Opinion Publico Resumen di siman di Bati Bleki


text:
ORANJESTAD - Parlamento a trata un ley relaciona cu KIA diahuebs ultimo y den e reunion aki Minister Arthur Dowers di Husticia a bagatalisa e problema di criminalidad na Aruba.
Segun minister Dowers Aruba no tin un problema real cu criminalidad y cu e como minister a traha duro pa baha criminalidad. Mas tristo tabata cu e Parlamentarionan di AVP tabata alaba e minister y chercha di pueblo cu ta biba den angustia. Pa partido MEP, Parlamentarionan Ady Thijsen, Dangui Oduber y Chris Romero a trese padilanti cu den pueblo ta biba un angustia grandisimo. Bo no ta sigur mas den bo cas. Bo no ta sigur mas pafo di bo cas y ni den bo auto mas. Y no ta hendenan cu ta contra e Gobierno aki so ta bisa esaki. Ta tur hende na Aruba ta sinti esey. Unda cu bo bay ta di esey hendenan ta papia.
Lamentablemente Minister Dowers a demostra di no ta realisa con for di control criminalidad ta. Minister Dowers a demostra cu no ta interese e insiguridad den nos pais. Y mas tristo ta cu segun Minister Dowers “hende ta exagera”.
Esaki a causa masha rabia y indignacion den comunidad di scucha un minister expresa su mes di e forma asina arogante. Esnan cu a sigui e reunion a puntra nan mes ta riba ki planeta e minister por ta bibando totalmente desconecta cu hende y mustrando un falta di convivencia cu pueblo.
Esnan cu a sigi e reunion a keda especialmente decepciona den e parlamentarionan di AVP cu, en bes di ta critico y respresenta pueblo cu a pone nan den Parlamento, tabata mas bien den un sesion di alabansa di nan minister cherchando di e dolor den comunidad. Un dia scur pa Aruba. Cu esaki a keda demostra cu ta pueblo mes mester mustra su indignacion contra e ola di criminalidad. Stop criminalidad awor!


text:
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l, 16 di yüli 2018.
Kompilá: djadumingu 15 di yüli 2018, 05:00 o.l. (09:00 UTC)
Tempu: Parsialmente nublá, de bes enkuando hopi nublá ku algu di áwaseru durante oranan di awe mainta.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:19 i ta baha 19:05 o.l.
Bientu: For di direkshon ost i sùitost, moderá te basta fuerte; forsa 4 te 5 (20 te 39 km/ora, 11 te 21 nudo). Prinsipalmente den dia, fuerte te posiblemente duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Durante di próksimo 24 ora, no ta antisipá desaroyo di nubia signifikante riba nos region. Sin embargo, atmósfera ta keda sufisiente húmedo pa generá algu di áwaseru durante oranan di mainta riba algun parti di nos isla. Despues di esaki, ta antisipá un wer relativamente seku prevalesé riba nos isla.
Kondishon di laman: Por lo general moderá ku altura di ola entre 1 i 2 meter (3 pa 7 pia).
Sistemanan signifikante di wer tropikal: Ningun.
Fenómeno spesial: Ningun.
Pèrspektiva te djamars mainta: Por lo general parsialmente nublá ku pa un áwaseru lokal. Ta antisipá ku bientu lo bira poko mas fuerte.
Meteorólogo: Rombley
E próksimo boletin di tempu lo wòrdu publiká djadumingu 11:00 o.l. (15:00 UTC).


text:
Meteorologonan a adverti cu e temporada di horcan 2018 den Caribe por ta “pio” cu esun den 2017. Nan ta conseha na e region pa prepara pa e temporada cu ta extende for di dia 3 di Juni, te cu dia 30 di September. Investigadornan di e Universidad Estatal di Colorado, responsabelnan di e alerta, ta predici cu lo forma shete horcan y 14 tormenta pa e aña aki.
Segun e portal di noticia Cambio16, meteorologonan tambe ta predici cu e temporada di horcan 2018 lo bay tin tres cu lo cay den e rango di categoria tres of cinco. E probabilidad cu un di e horcannan aki toca tera den Caribe ta 52 porciento. Esaki ta representa un dies porciento mas halto cu e claculacion di aña pasa.
Meteorologonan a bisa cu e residentenan di costa ta conciente di e actividad. Por lo tanto, nan tin cu prepara nan mes tur aña independientemente di e actividad pronostica pa meteorologonan.
Investigadornan di e Universidad Estatal di Colorado a bis cu e “temporada pasa tabata tin temperaturanan casi record riba e superficie di lama den Atlantico Tropical,” un factor cu a contribui na e cantidad di horcannan significativo di aña pasa.
Algun di e nomber di tormentanan tropical eligi pa e temporada di horcan 2018, ta inclui Alberto, Beryl, Ernesto, Kirk, Nadine, Oscar, Patty y William. Aña pasa, e horcannan Irma y Maria, ambos di categoria cinco, a causa desaster den e paisnan Caribeño. Irma tabata tin awacero torencial y biento riba e islanan di Barbuda, San Bartholome, Sint Maarten, Anguila y Virgin Islands. Entretanto Maria, cu a ataca apenas dos siman despues, a causa daño na Dominica y Puerto Rico. Riba e ultimo, lagando efectonan devastador ainda persistente na 2018.
Temporada di horcan 2018 den Caribe, por ta pio cu 2017
Meteorologonan a adverti cu e temporada di horcan 2018 den Caribe por ta “pio” cu esun den 2017. Nan ta conseha na e region pa prepara pa e temporada cu ta extende for di dia 3 di Juni, te cu dia 30 di September. Investigadornan di e Universidad Estatal di Colorado, responsabelnan di e alerta, ta predici cu lo forma shete horcan y 14 tormenta pa e aña aki.


text:
Dama chofer herida ora ela bay dal riba e muraya na e rotonde banda di ex-Drive Inn
Diahuebs anochi a drenta informe di un accidente cu hende herida na e rotonde banda di ex-Drive-Inn, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu pa un motibo of otro e dama chofer no a logra para na tempo y a bay dal riba e muraya riba e rotonde. E impacto tabata fuerte y tanto e blokkinan cu piedranan como tambe e piezanan di e auto a spart riba e caminda. Debi na e impacto e dama chofer a resulta herida y tabata keha di dolor, na yegada di e ambulans nan a atende e dama y a transporte pa hospital.


text:
Feature
- Iconic environments from gaming history come to life in beautiful HD for the ultimate Sonic adventure, each revisited, recreated and re-imagined with stunning results
- Once you complete each level and "free" Sonic's captured friends, you'll get to go back and take on more challenges with them at your side
- Master Classic Sonics famous spin-dash attack and utilize Modern Sonic's "Sonic Boost" as you complete the all-new tracks
Used Game Policy
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Nos doel ta pa offrece e miho manera pa trece e eCards serca bo, sea ta via email of home delivery. Nos ta zorg pa bo ricibi bo eCards dentro 24 ora. Nos a yega di deliver caba na varios cliente caba y di tur esakinan nos ta keda mehora riba e manera cu nos ta deliver, pa asina segura y garantisa cu bo lo ricibi e miho servicio ora bo bestel serca nos.
Ora nos ricibi bo pedido nos lo traha riba dje dibiaha volgens dos stap.
-
Processing time:
Kinan nos ta controla e order, prepara e eCards y e packaging. Mane esaki ta cla bo lo ricibi contact di nos cu bo order ta cla pa delivery. Depende na e ora cu nos ricibi bo order, esaki por dura entre 30 minuut cu 2 ora. Si e order ta delivery via email, bo lo ricibi bo eCards dibiaha despues cu e stap aki a keda cla.
-
Delivery time:
Esaki ta referi riba e tempo cu lo dura pa bo recibi bo eCards despues cu stap uno a keda cla. Despues di processing e eCards lo ta cla pa wordo busca pa delivery sea mainta entre 9:00 - 11:00 am of anochi entre 6:00 cu 8:00 pm. Mane bo eCards ta na caminda, nos lo tuma contact cubo pa lagabo sa, ki ora asina nos lo yega cu bo eCards cual por ta entre 15 minuut cu 2 ora.
Nos ta deliver eCards na tur regio di Aruba.
Nos delivery times ta:
8:00 am - 10:00 am
12:00 pm - 2:00 pm
5:00 pm - 7:00 pm
Nos no ta deliver riba dianan di fiesta.


text:
Aruba Investment Bank satisfecho cu firmamento di proyecto
ORANJESTAD (AAN): Durante firmamento di proyecto di proyecto di renobacion y expansion di John F. Kennedy Education, Sr. Frendsel Giel, director di Aruba Investment Bank a indica cu nan ta hopi contento di por forma parti di proyecto aki, cu segun e director ta un milestone pa nos isla.
Segun Sr. Giel, finalmente despues di combersacion y negociacionnan basta habri den e ultimo dos lunanan aki, gobierno a inventariza prome kico ta e hechonan, loke ta pasando awor aki pa proyectonan anterior y nan tin un combersacion basta habri pa loke ta trata e proyecto aki.
E acuerdo aki a wordo perfecciona den un manera cu tur Minister cu ta responsabel pa loke ta e acuerdo di huur aki, a haya bendicion. Den e caso aki, mester a papia cu tur hende, mustra kico e proyecto ta encera, e embergadura di dje pa yega na e nivel aki.
Banda di AIB Vastgoed, ta un compania di AIB Bank y nan ta contento pa e motibo cu nan celebrando 30 aña desde cu nan a wordo funda. Nan ta funda cu un meta social economico. E meta social economico ta pa haci proyectonan pa promove e economia di Aruba.
E proyecto aki tambe ta un parti di e infrastructura di Aruba. Scol John F. Kennedy tin 21 aña para desde e ultimo biaha cu el a wordo uza, y nan ta contento pa cuminsa cu e proyecto aki. Esaki ta prome proyecto di AIB Vastgoed y nan ta contento cu por a yega asina leu di haya gobierno tambe pa pone nan mes disponibel pa asina por cera un acuerdo di huur pa e proximo 5 aña aki y despues di un destaho, nan por a logra tambe cu Bohama Aruba NV firma pa e proyecto start sali di biaha.
E construccion riba su mes ta encera un suma di 15.9 miyon florin, unda cu nan lo renoba e edificio principal, y hunto cu e renobacion, lo bin un edificio nobo, pa un total di 6335 meter cuadra di espacio di oficina. Di parti di AIB, nan ta sumamente contento cu e firmamento. Tabata tin un negociacion profesional, habri cu otro y por a yega na un forma cu mester a haci algun perfeccionamento den e acuerdo cu tabata tin.
Ta pesey a firma un ad endum na e acuerdo di huur, unda cu adicionalmente di e minister di infrastructura, e minister tambe di enseñansa lo forma parti di e acuerdo aki, pa finalmente haci e acuerdo vigente.
Edificio nobo di J.F. Kennedy lo ta na beneficio di comunidad henter
Minister Rudy Lampe ta un di e ministernan cu a firma un acuerdo di huur, hunto cu minister di infrastructura. El a splica cu e proyecto di expansion y renobacion di John F. Kennedy School ta un soño cu a bira realidad.
E mandatario a sigui splica cu prome cu eleccion caba, un miembro di su team a skirbi’e cu su soño ta pa John F. Kennedy School, en berdad ta renoba y bira e centro di educacion di Aruba. Awo danki na e cambio di gobierno, hopi soño ta birando realidad.
E minister a felicita henter e team di minister, bao di guia di prome minister, Evelyn Wever-Croes, kende a duna sosten pa realisa e soño aki, cu no solamente lo tin un impacto positivo pa e desaroyo economico di nos pais, sino tambe ta bay yuda den eleva e calidad di nos enseñansa pa e siguiente motibo masha simpel mes.
Ora bo trece profesionalnan hunto den e mesun espacio, bo ta bay promove cooperacion entre tur e mentenan briyante cu tin den un espacio.
E cooperacion aki cu ta haci asina hopi falta aki na Aruba, ta hopi necesario pa asina aki bo por produci ideanan nobo y asina mehora nos enseñansa. E minister ta convenci cu e proyecto aki ta bal la pena haci un inversion extra, pa loke ta output di nos sistema di enseñansa ta hopi grandi. Hopi biaha no ta realisa cu na otro paisnan si nan a cuminsa realisa cu ta importante pa trece profesionalnan hunto den un espacio. Pasobra e ora ey bo ta bay tin e cooperacion necesario. Lo bay honra e peticion cu minister di infrastructura a haci pa inclui Parlamento Hubenil.
E minister a papia cu e desaroyador di e proyecto y tambe cu departamento di enseñansa pa tene cuenta tambe cun’e y e palabra a cay cu e minister ta hay’e asina importante cu uzo flexibel di espacio.
Inclusive ora cu mira tur e diferente MFAnan cu tin, diferente otro edificionan, scolnan cu ta renoba, ta para y ta uza cierto oranan y den otro oranan no ta uzanan. Pa un pais chikito manera nos cu poco recurso, tin cu haci un uzo maximo di tur nos edificionan nobo y renoba. Pesey en berdad ta pas den e vision aki tambe pa un uzo flexibel di espacio y entre otro Parlamento Hubenil por uza e espacio aki. Ta bay pidi cooperacion di tur cu ta bay ta eynan y mira cu ta propiedad di pueblo cu lo mester haci uzo maximo, na beneficio di nos comunidad.
Pesey un palabra di pabien na un y tur cu a coopera di un manera fabuloso pa por yega na e dia aki.
Tambe na pueblo di Aruba, cu lo bay ricibi e beneficionan.


text:
Pa varios aña caba e peticion pa continua cu un programa manera nos tabata produci cu tabata “Santa Rosa ta Informa semper a keda bin dilanti. Hopi ta esnan cu tabata admira e produccion aki. E motibo principal ta cu e tabata un programa hopi varia cu hopi informacion y e mas importante e parti educacion. Hopi ta ensnan cu tabata sinta dilanti Television specialmente pa mira e programa aki. Den e programa a wordo presenta mayoria di nos agricultor y productornan. Sea cu tin un plantacion di Pinda, Maishi Rabo, Esnan cu ta Cria Bestia y asina por sigui menciona. Semper e interes pa un programa di e magnitude aki a keda grandi.
Recientemente Deparatamento di Agricultura, Cria y Pesca Santa Rosa pa medio di su minister sr. Chris Romero a sinta cu nos planta nacional cu ta Telearuba NV pa mira si tin espacio pa bolbe cuminsa cu un programa manera tabata wordo presenta manera a menciona caba. Esaki sigur tabata na interes di parti di Telearuba pa motibo cu falta producccion nan local y mas ainda pa trece e parti di Agricultura,Cria y Pesca un biaha mas dilanti y mustra e importancia di nos Sector Primario. E parti concientisacion y educacion ta keda hopi ensecial pa nos hoben nan di awe cu nos kier motivanan tambe pa mira tipo di programa nan asina. Kisas por lanta un tipo di interes cu nos hobennan tambe por cuminsa pensa den tipo di produccion di sea fruta of berdura pa propio consumo. Ban cuminsa prome eynan den esacalanan chikito. Esaki ta algun idea cu por cuminsa pensa.Despues di a hasi varios filmacion y pone tur programa riba un liña nos ta cla pa presente na Aruba completo nos prome edicion.
Departamento di Agricultura, Cria y Pesca Santa Rosa conhuntamente cu nos planta nacional TeleAruba ta hasi un invitacion cordial na henter pueblo di Aruba pa sintonisa e programa “Santa Rosa” diahuebs awor 9 di augustus pa 7.30 di anochi den su prome edicion. Den e prome edicion aki nos a hasi un bishita na “Cunuco Fresh” di nos amigo sr. Rudolf Arends kende ta produciendo 5 diferente tipo di lechuga den un systema moderno di Hydroponic. Un programa hopi interesante pa mira. Tuma bon nota di kico tur por wordo planta na Aruba mes pa medio di e programa aki. E programa lo ta 2 biaha pa luna cual ta wordo ripiti riba e siguiente diahuebs.
Nos ta gradici nos planta nacional Telearuba pa e bon coperacion ricibi pa produccion completo di e programa “Santa Rosa” y minister Chris Romero pa tur coperacion duna pa e proyecto aki. Asina ta Aruba tin un cita cu “Santa Rosa” diahuebs awor diahuebs pa 7.30 di anochi atraves di Telearuba.


text:
KOMUNIKADO DI KUERPO POLISIAL KÒRSOU
247 / 2018
14 yüni 2018
Detenshon pa violashon di Lei di Opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 13 di yüni 2018, alrededor di 23.36 or, Sentral di Polis a risibí notifikashon ku durante kontròl un bewaker den área di Bapor Kibrá a haña un hòmber ku algun saku di plèstik chikí ku ta kontené suspstansiá paresido na droga den su poder.
Na yegada di e patruya na e sitio un di e bewakernan a deklará ku durante nan kontròl den e área menshoná, nan a mira un hòmber sospechoso. Na momento ku a bai na kontrolá e hòmber aki a hañ’è ku algun saku di plèstik ku droga aden i a pidi presensia di polis.
Na e sitio polis a hasi un investigashon i a haña i konfiská:
4 saku chikí di plèstik ku mariwana mas dos sigaria di mariwana i
un saku di plèstik ku supstansia paresido na kokaina;
Relashoná ku esaki polis a detené e hòmber:
G.R.B. di 23 aña di edat; pa violashon di e Lei di Opio.
A presentá e sospechoso dilanti di un Fiskal Ouksiliar.


text:
Carnaval 64 lo ta un temporada cortico. Pero abo como mayor kier laga bo yiunan bay den carnaval di mucha? Awel, ata ‘ki e oportunidad pa boso yiunan por participa den 4 parada di mucha durante Carnaval 64.
Illusion y EZ Party Carnival Group conhuntamente cu https://www.facebook.com/Pico-Bello-106010649484898/ ta haci e soño y fantasia di e muchanan un realidad.
Pa mas informacion por yama libremente na cel 746-3515
Inscripcion lo ta habri dianan:
DIabierna 24 Nov di 5:00 PM – 8:00 PM
Diasabra 25 Nov di 11:00 AM – 4:00 PM
Diadomingo 26 Nov di 11:00 AM – 2:00 PM
Na cede Tanki Leendert 36-C 1 cu ta keda otro banda di caminda di ex-Roti Center. E grupo lo ta participando den paradanan: Parada di Blaas San Nicolas, Parada di Mucha Noord, Parada di Mucha Oranjestad y Parada di Mucha San Nicolas.
Oportunidad pa muchanan participa den EZ Party Carnival Group
Carnaval 64 lo ta un temporada cortico. Pero abo como mayor kier laga bo yiunan bay den carnaval di mucha? Awel, ata ‘ki e oportunidad pa boso yiunan por participa den 4 parada di mucha durante Carnaval 64.


text:
E foto: un mirada di nos hofi y su progreso!
Esey ta asina fo’i Genesis ta na e buki di Rebelacion. Mi ta admiti cu no ta facil pa papia of pa scirbi y splica tocante e Reino di Dios, y e reinonan di mundo. Hopi di esunnan cu ta kere e Evangelio di gracia di Dios, ta confundi tocante ambos reinado. Hopi precioso almanan cu ta kere di curason den nos Señor JesuCristo ta pensa cu tin un diferencia entre e Reino di Dios y e Evangelio. Ma e berdat ta cu e Evangelio y e Reino di Dios ta inseparabel, pero mester wordo distingui. Pa cuminsa, nos Señor Su mes a siña y proclama tocante e Reino di Dios. For di cuminsamento di Su ministerio te na su final Señor Jesus a siña tocante e Reino di Dios. Tuma como ehempel, Señor Jesus Su palabranan na Nicodemus kende tabata un miembro di e Conseho Judio, den Juan 3:3, unda Jesus ta bisa Nicodemus lo siguiente: "Ami ta bisa bo e berdad, si un hende no bolbe nace, e no por mira e Reino di Dios." Anto contestando Nicodemus su pregunta y su observacion, Jesus a continua bisando, "Si un hende no nace di awa y di e Spirito, e no por drenta e Reino di Dios."
Den nos prome mensahe corto, nos a trece e doctrina aki caba padilanti, pero nos ta haya mas di esey den otro scrituranan pa yuda nos comprende pa medio di fe. Den prome Pedro 1: 3-5, nos ta lesa e siguiente, "Alaba sea e Dios y e Tata di nos Señor JesuCristo, Kende segun Su gran misericordia a hasi nos nace di nobo den un speransa bibo pa medio di e resureccion di JesuCristo for di e mortonan, etc., etc. Aki nos por mira hopi cla, cu nacemento di nobo ta relaciona cu e morto y e resureccion di nos Señor; y cu ta obra di Dios e Tata mediante Su Spirito. Mas leu den prome Pedro 1: 23-25, nos ta lesa asina aki: " Pasobra boso a nace di nobo, no di simia coruptibel, ma incoruptibel, ma medio di e palabra bibo y permanente di Dios. Pasobra tur hende ta manera yerba, y tur nan gloria ta manera e flornan di yerba. E yerba ta seca y e flornan ta cai, ma e Palabra di Señor ta permanece pa semper. I esaki ta e palabra cu a wordo predica na boso."
Aki Amigonan, nos por mira bon cla, cu nacemento di nobo ta tuma lugar ora cu nos como pecadornan ta tende E PALABRA di Dios, den e Evangelio. Scritura ta bisa nos cu: "fe ta bini pa medio di tendemento di e mensahe, y e mensahe ta tendi pa medio di e Palabra di Cristo." Romanonan 10:17
Un estudio simpel di e porcion di Scritura aki ta mustra cu e mensahe y e Palabra ta nifica e Evangelio. Y e palabra Evangelio ta nifica: Bon Nobo, of Bon Noticia. Nos por conclui anto cu ta solamente e pecadornan cu ta repenti di nan picanan ora cu nan ta tende e Evangelio, y ta obedece Dios dor di pone nan fe den Señor Jesus, Kende a muri y a wordo lanta for di morto pa nos; lo drenta e Reino di Dios. Beibel ta cristalinamente cla tocante e berdad aki! Tur e declaracionnan di Scritura tocante e berdad aki di e Reino di Dios, ta sigur y irrevocabel, pasobra e ta e Palabra di Dios bibo cu ta permanece pa semper.
Ata aki poco Scritura pa yuda esunnan cu kier sabi mas tocante e Reino di Dios: Echunan 1:3 y 19:8 y 20:25 y 28:23-31. Tur e Scrituranan aki ta fo’I e buki di Echunan. Lesa nan cu oracion sincero di bo curason, y Señor mes lo yuda bo.
Te aki nan pa awe. Ora bo ta cla di lesa y studia e mensahe cortico aki, tuma un rato y communica bo pensamentunan cu nos na: bbhenriquez@setarnet.aw
Bicento y Betty Henriquez for di Washington 23A, ARUBA


text:
Gana un baiskel òf bo partisipashon na ‘Tour de Mas 2018’
KFC ku 2 promoshon fantástiko den e próksimo temporada!
WILLEMSTAD- OKT- Siman ta habri ku bon notisia; KFC ta anunsiá 2 promoshon fantástiko! E aña aki klientenan di KFC tin chèns di gana un baiskel òf nan partisipashon den ‘Tour de Mas 2018’, unabes ku nan kumpra un ‘KFC Kòrá-Kòrá den Tour de Mas Meal’. E aktividat deportivo di Radio Mas 99 a bin ta krese anualmente i KFC ta kontentu di por forma parti di ‘Tour de Mas 2018’. Tur kliente ku kumpra nan ‘KFC Kòrá-Kòrá den Tour de Mas Meal’ ta risibí un lòt. Ademas, di e chèns di gana bo partisipashon na e paseo di baiskel, tin chèns di gana un baiskel tambe. Por gana un baiskel pa hende grandi i unu pa mucha; e ganadónan mes por skohe nan baiskel pa kortesia di KFC, Radio MAS i Vista Bikes. E ‘KFC Kòrá-Kòrá den Tour de Mas Meal’ ta konsistí di 2 pida galiña, 1 coleslaw chikí, 1 hotwing, 1 batata i 1 bòter di awa Dasani, pa únikamente 14 florin. Oferta di e KFC Kòrá-Kòrá den Tour de Mas Meal’ ta bálido for di dia promé- te ku dia 10 di òktober próksimo. Lo rifa baiskel i entrada dia 11 di òktober 2018.
E tremendo KFC Coleslaw ta bèk!
Otro bon notisia ta e, ‘KFC Mi t’ei bèk Combos’. E popular Coleslaw di KFC ta bèk! Pa selebrá esaki ta hasié e ‘strea’ di e dos combonan aki. Tin 2 opshon; esun chikí ta inkluí 2 pida galiña, 1 batata, 2 hot wings, 1 coleslaw chikí + 1 Coca-Cola di 20oz. pa únikamente 15 florin. Esun grandi ta inkluí 7 pida galiña, 2 batata, 6 hot wings, 2 coleslaw chikí, 2 mitar maishi i 1 bòter di Coca-Cola di 1 Liter. Bishitá un di e 7 filialnan di KFC; Sta. Maria, Sta. Rosa, Saliña, Brionplein, Punda, Colon òf Brievengat i sinta kome ku henter famia òf pasa buska esun di bo i sabori’é na kas. Pa mas informashon riba promoshon i produktonan di KFC por bishitá e página di facebook www.fb.com/kfc.


text:
KOMUNIKADO DI KUERPO POLISIAL KÒRSOU
404 / 2018
29 sèptèmber 2018
Detenshon i konfiskashon en konekshon ku lei di opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 29 di sèptèmber 2018, alrededor di 02.36’or mardugá, Sentral di polis a risibí yamada di algun hòmber ku tabata stroba e trankilidat den e besindario ei.
A dirigí unidat polisial na e sitio i einan a bin topa dos vehíkulo i algun hòmber den besindario di e outonan.
Durante di kontrol den e outonan a bin topa den un di nan dos kashi di bala i riba baul di e otro outo tabatin un kantidat limitá di mariwana ku a keda konfiská. E vehíkulonan tambe a keda konfiská.
Mesora a detené e hòmbernan:
A.T.A.B. di 18 aña di edat;
R.G.E. di 20 aña di edat;
J.D.O. di 22 aña di edat, tur nase na Kòrsou;
Kontinuando ku e investigashon, polis a tene un entrada hudisial na un kas den Kaya Talco i den un di e kambernan a bin topa un kantidat di 580 gram di extacy ku a keda konfiská.
A detené e hòmber E.E.D. di 22 aña di edat nase na Kòrsou en konekshon ku lei di opio i a present’é dilanti di un fiskal ouksiliar ku a ordená su enkarselamentu pendiente di mas investigashon.
E tres hòmbernan promé ariba menshoná, despues di a keda presentá dilanti di un fiskal ouksiliar i risibí un prosèsverbal, a keda lagá den libertat.


text:
Boy Thode a contrae matrimonio na Las Vegas
WILLEMSTAD, Curacao- Diabierna tabata na Aruba, e cantante masha stima di Corsou, Sr. Boy Thode. E tabata na Aruba como invitado special na un...
Gobierno Venezolano ta retene paspoort di cantante Venezolano “Nacho”
CARACAS, Venezuela- E cantante Venezolano "Nacho" a denuncia a trabes di rednan social cu su paspoort ta den beslag na Venezuela. Den un video...
Subi un potret riba rednan social awo tin un nomber: Braggie
Segun un encuesta realisa pa Instagram, cuater di cada 10 persona ta post riba nan rednan social, potretnan di nan biahe, pa genera comentario...
E serie ’13 Reasons Why’ ta induci suicidio hubenil of ta...
Definitivamente '13 Reasons Why´ ta un di e serienan di Netflix cu a causa mas impacto y mas polemica. No solamente pa su exito...
Esaki ta e nificacion pa bisti un cinta cora na bo...
Sigur bo a mira mas di algun biaha un persona cu un armband di hilo cora na su pols robes y bo lo a...
Con pa bisti e saya “pencil” si bo ta curvy
Bisti un saya “pencil”, of “bottle”, por parce un poco dificil pa damanan curvy (damanan yen of xl). Si bo ta di e grupo...
Tattoo pa e hende muhe moderno
Poco poco nos hende muhenan ta rompiendo barera. Si antes tattoo tabata algo cu solamente hende homber tabata haci, mas y mas hende muhenan...
Accesorionan grandi ta e look di temporada
Nos a advertibo cu e tempo lo yega caminda, mas TA mas! Y cu e accesorionan indiscutiblemente lo ta e protagonista di bo look....
Lo miho di e Swim Week na Miami Beach
Durante e Swim Week na Miami Beach, e miho diseñadornan di trahe di baño a topa pa mustra nan coleccionnan pa temporada Cruise 2018....
Beats by Dre ta lansa headphone di coleccion
Esaki ta e era di colaboracionnan y no solamente musical, sino tambe den e mundo di moda. Hopi ta e artistanan cu a colabora...
Lo esencial pa cada hende muhe tin den su closet
Apesar cu bo no ta di acuerdo, bo mester tin por lo menos 30 productonan basico cu bo den bo closet. No cabe duda,...
Diana Bikker a gana Señora Turismo y Personalidad na Jamaica
Aruba sigur ta keda triunfa den e area di beyesa internacional. Nos a ricibi e grato noticia cu Diana Bikker, kende a competi na...
Truco simpel pa fria bo refresco super friu
Riba dianan super calor, un refresco por haci milager. Un simpel truco por percura pa dentro di algun minuut bo por tin un bleki...
Prince Phillip di Inglatera a wordo interna
LONDON, Reino Uni- Prins Phillip, di 96 aña, casa di Reina Isabel di Inglatera, a wordo hospitalisa pa un infeccion y no por a...
Delincuente “mas netchi di mundo” ta debuta den mundo di moda
MILAN, Italia- E Mericano, Jeremy Meeks, conoci pa ta e “delincuente mas netchi di mundo”, tabata presente den e Siman di Moda di Milan...
Bob Dylan acusa di plagio
NEW YORK, Merca- E cantautor Bob Dylan a wordo acusa di plagio ariba parti di su discuros di aceptacion di Premio Nobel di Literatura...
Michael Bolton den festival di Pedralbes
BARCELONA, Spaña- Durante e decada di 90 e tabata conoci como e “rey di balada pop”, perio diamars el a demostra cu e mito...
Joy- Anna Duggar ta drenta enlace matrimonial
ARKANSAS, Merca- Fansnan di TLC dialuna anochi lo tin wak un otro yiu muhe di Jim Bob y Michelle Duggar drenta enlace matrimonial, den...
Aerosmith lo presenta den e Download Festival na Inglatera
LONDON, Reino Uni- E banda Merican AeroSmith sa cu e show mester sigui. Pa e motibo ey tambe el a laga un banda tur...
Ariana Grande a participa den un concierto benefico na Manchester
MANCHESTER, Reino Uni- E Mericano Ariana Grande, ta participa diadomingo den un concierto benefico ofreci na Manchester, hunto cu e otro artistanan internacional, na...


text:
Pasa tuma bo pèrmit/eksonerashon pa buta ophetonan di propaganda den área públiko
Willemstad – Minister Zita Jesus Leito di Ministerio di Tráfiko, Transporte i Planifikashon Urbano (VVRP) ta pidi tur persona ku a hasi petishon pa pèrmit/ eksonerashon di bòrchinan di propaganda, konforme e lei di Òrdu Públiko (Landsverordening Openbare Orde (LOO)) ku a drenta na vigor dia 1 di ougùstùs 2015, pa por fabor pasa tuma e pèrmit/eksonerashon.
Tur persona ku a hasi petishon pa un pèrmit/ eksonerashon i a risibí kontesta via e-mail, tin 1 luna di tempu pa pasa na ofisina di ROP i atendé último detayenan pa tuma nan pèrmit/eksonerashon.
Sin e pèrmit no por pone e ophetonan di propaganda aki, i si esei a sosedé mester laga kita nan bek komo ku esaki ta ilegal. E doño mester tin e pèrmit den su poder promé ku kuminsá buta e bòrchinan.
Pa mas informashon tokante esaki por tuma kontakto ku Servisio pa Planifikashon Urbano, (ROP) via di number di telefòn 433-3209 òf na e-mail info.rop@gobiernu.cw . Pa mas informashon tokante e eksigensianan pa bòrchi òf otro ophetonan di propaganda komersial, por tuma nota di e Maneho pa Ophetonan di Propaganda (Beleid voor Reclame-uitingen) riba e website di VVRP (https://vvrp.cw/maneho/).


text:
Klimanan ta ekpompasá e statistika di temperatura, humididat, presion atmosferiko, bientu, kaida di awaseru, kontado di partikulonan den atmosfera anto otro elementonan meterorologiko den un region den un periodo largu di tempu. Klima por wordu kontrastá ku
E klima di un lokashon ta afekta dor di su latituda, tereno, anto altituda, tambe ku kurpanan di awa banda di dje anto nan koriente. Klimanan por wordu klasifiká dor di e averahe di variabelnan typiko, mas komunmente temperatura i presipitashon. E methodo mas komunmente hiusá ta esun trahá dor di Wladimir Köppen. E systema Thornthwaite system, na uso for di 1948, ta inkorporá evapotranspirashon na adishon di informashon di temperatura i persipitashonin i temperatura anto ta husá den studiamentu di diversidat i potenshal di espesienan animal su impakto dur di e klima di un region.
Paleoklimatologia ta e estudio di klimanan di pasádo. Pasobra e observasgon direkto di e klima no ta disponibel prome ku e siglo 19, paleoklimanan ta inferí for di variabelnan proxy ku ta inklui evidensia no-biotiko manera sedimentonan haña den profundo di


text:
Buenos Aires 2018News
Ambiente unico na e Team Welcome Ceremony
Aruba jama Bon Bini na e Villa Olimpico
Ambiente unico den e Team Welcome Ceremony unda mundo henter a bini hunto
Diabierna anochi, e delegacion Arubano participando na e Weganan Olimpico Hubenil Buenos Aires 2018 a keda oficialmente yama bon bini den e Villa Olimpico na Buenos Aires, Argentina. Riba e Villa Park den e Villa Olimpico e atletanan di tur e 206 paisnan participante a bini hunto unda a celebra e team welcome ceremony cu un tremendo show di baile y mas cu claro conoce e cultura di Argentina. A introduci e mascota di e weganan esta Pandi. Presidente di IOC, Thomas Bach acompaña pa dos atleta a declara oficialmente e weganan habri.
Na e Weganan Olimpico Hubenil Buenos Aires 2018, 206 pais rond mundo lo bataya den e 32 deportenan unda mas cu 4000 atleta den e edad te cu 17 aña lo competi sanamente defiendo e bandera di nan pais. E ciudad anfitrion Buenos Aires y su hendenan a yama bon bini na henter nos delegacion di atleta, coach y dirigentenan.
Na e Team Welcome Ceremony nos por a mira nos atletanan y nan coachnan, staf medico, secretaria general di COA y miembro ehecutivo di Panam Sports y IOC, sra. Nicole Hoevertsz.
E Weganan Olimpico di Buenos Aires 2018 a inicia oficialmente mientras diasabra lo tin e Ceremonia di Apertura y pa su diadomingo lo cuminsa cu e diferente competencianan. Aruba lo start cu landamento mientras beach volleyball y tennis lo ta pending.


text:
MUNCHEN, – Alemania i Fransia a empatá den partido dje Kopa di Nashonnan 0-0, porsierto no e mió e presentashonnan di ámbos ekipo na unda e nivel a laga tòg un poko di deseá.
Aréola i Neuer kendenan tabata e dos kipernan di ámbos selekshon, ta esunnan ku mastantu a lusi den e partido.
E ekspektativanan no semper ta keda kumpli, i e partido entre Alemania i Fransia tabata un bon ehèmpel pa esaki. Loke mester a bira un dje partidonan di mas grandi di UEFA Nations Cup nobo aki, a kaba kombèrtiendo e partido último aki den aire di amistoso.
E ta no tabata bon sigur si ta trata dje último dos kampeon di mundu. Ratu tabatin algun bon atake, pero nada mas ku te einan.
Kosnan Importante dje partido:
Alemania: Neuer; Ginter, Hummels, Boateng, Rudiger; Kimmich, Kroos, Goretzka (Gundogan, 65′); Muller, Werner, Reus (Sané, 83′).
Fransia: Aréola; Pavard, Varane, Umtiti, Lucas Hernández; Kanté, Pogba; Mbappé, Griezmann (Fekir, 80′), Matuidi (Tolisso, 85′); Giroud (Dembélé, 65′).
Golnan: No tabatin.
Rèfri: Daniele Orsato (italiano). E la duna karchi hel na Rudiger na di (88 min’).
Insidensianan: Allianz Arena dilanti 67.853 fanátiko. Partido korespondiente dje promé hornada di UEFA Nations Cup.


text:
Huidige artikelen
Artikelen uit maart 2010
31-3-2010 - BBO tin valides legal y tin forsa obligatorio
31-3-2010 - BBO rechtsgeldig en heeft verbindende kracht
26-3-2010 - Diaranson awor ta ultimo dia pa entrega 'verzamelloonstaat' y 'verzamelstaat opgaaf derden' di aña 2009
25-3-2010 - Pa vehiculo di motor cu no ta den uzo: tin chens cu no tin mester di paga e impuesto di e siguiente kwartaal
Diaranson awor ta ultimo dia pa entrega e plachinan di number Lees meer...
25-3-2010 - Impuesto di vehiculo di motor 2010: No lubida cu pa diaranson awor e impuesto di e prome mita di aña mester ta paga
Evita cu e debe ta keda acumula y haya boet di polis Lees meer...
12-3-2010 - No lubida cu dia 31 di maart ta ultimo dia pa entrega 'verzamelloonstaat' y 'verzamelstaat opgaaf derden' di aña 2009
12-3-2010 - Por uza 'e-Verzamelstaat 2009' prome cu entrega e 'verzamelloonstaat' y 'verzamelstaat opgaaf derden' di aña 2009
Uzo di 'e-Verzamelstaat 2009' no ta obligatorio pero si ta altamente recomendabel Lees meer...
5-3-2010 - Dialuna awor e seccion Servicio di Caha ta cera mas trempan atardi
Diamars e orario di servicio lo sigui manera custumber Lees meer...
3-3-2010 - Ta sumamente importante pa reacciona riba debe di belasting atrasa
Cliente por pidi areglo di pago y pa tene cuenta cu restitucion di inkomstenbelasting Lees meer...
1-3-2010 - E cliente cu ainda no a paga su impuesto di vehiculo di motor 2010 tin chens di perde su number


text:
Algun tempo atras e organisacion di Baseball Clasico 40+ a bini cu e tremendo iniciativa di introduci e baseball veterano na Aruba y mesora a haya su respaldo sigur di nos ex-peloteronan di baseball. Actualmente tin varios ekipo militando den e campeon di baseball veterano 40+, mientras e acohida ta uno grandi di tur esnan cu ta sigui esaki di cerca. Awor ya caba nan ta organisando nan prome torneo internacional cu sigur ta un bunita gesto pa e fanaticada por recorda e bon temponan di e baseball local den pasado. Ta ken no ta corda peloteronan grandi cu a milita den entre otro Richmond, Marlboro, Aruba Video Center, Spuiters, Heineken y asina nos por sigui menciona hopi mas.
Un danki sigur na Lotto, e Loteria di Aruba pa medio di Comision di Subsidio cu a subsidia e torneo internacional di baseball veterano 40+ na Aruba.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
WILLEMSTAD – Nos di Sports Zone Aruba ta di bishita na nos hermana isla Curacao pa e evento grandi di e deporte di baseball, Curacao Baseball Week 2016. E di 4 y posibel ultimo edicion mirando e gastonan grandi cu Blue Bay Beach Resort a inverti den e evento conhuntamente cu KNBSB cual ta e federacion di baseball y softball di Hulanda.
Nos a hanja e oportunidad unico di bishita e top trainer di Curacao cu ta yuda mayoria di e professionalnan firma den e deporte di baseball y nos a topa Juremy Profar cu ta e ruman homber di Jurickson Profar cu tambe ta firma cu e ekipo di Texas Rangers y mas despues nos a topa cu e segunda base di e ekipo di Baltimore Orioles, Jonathan Schoop.
Schoop a splika nos e importancia di e off-season training, unda antes e no tawata prepara fisicamente pa e temporada y awor e ta un parti importante cu e ta prepara su mes na Curacao pa e siguiente temporada.
E astro Arubano di otro banda Xander Bogaerts a sali pa Arizona unda lo e hiba training na EXOS hunto cu algun companjero di ekipo.


text:
Willemstad - Durante e wikènt di 1 i 2 di òktober e hoben Ailén Mena ta logra retene su ultimo di kampeon femenino un biaha mas ku un skor perfekto di sinku punto for di sinku wega.
No menos ku 15 ahedresista a partisipa na e kampeonato organisá pa Federashon di Ahedres Kòrsou (FEDAKO) na Lions Dive & Beach Resort kual ta spònser di e evento aki tur aña.
Ailén Mena a hanya fuerte bataya durante diferente wega, espesialmente den su weganan kontra WCM Seydi Salim Moussa i Tahis Winklaar, pero na final niun di e dos damanan aki no a logra di kita punto for di e kampeon.
Durante e seremonia di premiashon Minister Irene Dick a hasi entrega di premio despues di palabranan di elogio i motivashon bon eskohí. FEDAKO por mira atras riba otro evento hopi eksitoso i spera di mira mas kresementu den futuro den e kantidat di partisipantenan femenino na e deporte noble di ahedres.
E resultadonan final di e kampeonato femenino 2016 tabata lo siguiente.
Kategoria Overall:
1) WFM Ailén Mena (5 punto)
2) Mariana Sanchez (4 punto)
3) Tahis Winklaar (4 punto)
Kategoria bou di 14 aña:
1) Daniela Wanga (3 punto)
2) Argeenie Pieters (3 punto)
3) Vienna Maduro (2 punto)
Kategoria bou di 20 aña:
1) WFM Ailén Mena (5 punto)
2) Mariana Sanchez (4 punto)
3) Giomy Kleppper (3 punto)


text:
Mi a cuminsa hunga baseball na edad di ongeveer 6/7 aña den cunucu banda di cas mes na Tanki Leendert, hunto cu mi mama, ruman, primo, primanan y tantanan y conocirnan.
Despues mi a haya chens di bai cu mi omo wak mi primo Tico train baseball Little League cu “Nutricia” na Aruba Juniors. Di eynan mi carera/trayectoria a cuminsa te dia di awe.
Mi a cuminsa oficialmente cu 9 aña (1977/1978) cu e Team di “Nutricia” bou di maneho di den feliz memoria Boysi Croes y Henry “Apache” Barrera tawata mi coach, eynan mi a hunga te cu mi 12/13 anja, mi ta korda cu nos a bira Campeon 3 pa 4 biaha tras di otro e temponan ey. Mi bai a seleccion tambe 11-12 y 12-13 Anja. Aña 1981 mi a seleccion na Mexico little league.
Mi a bira varios biaha Campeon Batter ,Homerun y campeon pitcher. Mi Posicion nan tawata 2B, 3B, Outfield, Pitcher eigenlijk tur posicion mi a jega di hunga. (All Around.)
Despues mi a bai milita den e Team di Senior League “Kentucky” eynan mi a hunga 3 aña. Bow maneho di Henry Barrera y Arnold “Nono” Martinez nos a bira Campeon 2 biaha y 1 Subcampeon. Mi a bai seleccion den tur e 3 aña nan ey. Na 1982, mi a bai Sint Maarten y eynan nos a bira Campeon Latino Americano Senior League
1983 Curacao y 1984 St.Criox Virgin Island. Aki den tambe mi a jega di sali campeon batter, homerun y campeon pitcher. Posicion: SS, 3B, Pitcher y all around.
Despues di Senior (1985) mi bai milita den A-Klas “Rockets Baseball Organization” e tempo ey nos (un grupo di hungadornan amigo cu a caba di sali di Senior y nos a sera cabez pa bai hunga/lanta e team bow maneho di Sr. Milo Croeze, Sr. Rochi Geerman y e Manager tawata Sr. Johnny Thiel.) Algun nomber ta: Vin Willems, Tico Danies, Darryl Irausquin, Aldrick Farro, Victor Joaquin etc.
Na anja 1986 mi a bai milita den Double AA cu e Team di Marlboro. Eynan mi a hunga te dia cu e Campeonato a para na 1996. Nos a bira campeon 11 biaha consecutivo tras di otro. Mi ta kere esey tawata un di e logronan den mi historia di baseball paso eigenlijk nunca mi/nos a sali subcampeon of perde un campeonato. (Tawata ami FD, Jimmy, Pierre y Nildo nos tur a subi e mesun aña). Tambe 2 Campeonato sin ningun strike-out (ponche) y semper mi tawata tin un bon average den bateo .400 bai ariba den mi aña nan.
Aparte di esey mi a viaja varios biaha cu seleccion y Marlboro. Durante mi aña nan mi jega di bira Campeon Batter , Homerun den Double AA. Mi Posicion tawata Shortstop (SS). Na1993 World Port Tournament Rotterdam (named Best Hitter) Campeon Batter. Mi a jega di bai Baseball Camp na Baltimore Orioles hunto cu Marlboro.
Un di e Otro logronan pami mas grandi den mi Historia di Baseball ta dia cu mi a bai na 1990 IBA World All-Stars na Atlanta Georgia. Esaki ta e the toppunt den Baseball Amateur. Eynan mi a topa cu tur e miho hungadornan di Seleccion di mundo den Baseball Amateur. Tawata un di e momento nan mas grandi, inolvidabel den mi Historia/trayectoria di Baseball. (Danki na tur esnan cu a judami jega eynan (IBA World All-Star Game) Danki di Curazon.
– Na 1993 mi a sali basebolista di aña den Double AA (Aruba Sports Award)
– Na 1993 tambe mi a sali Deportista di aña na Aruba. (Aruba Sports Award)
– Mi a wordo reconoci tambe e mesun anja pa Centro di Bario Tanki Leendert.
– Tambe mi a wordo reconoci pa ASU (Aruba Sport Unie)
– Elogio door “Bo Mundo di Deporte” entre 100 Mihor Basebolistanan di Aruba.
– Y algun otro reconocimentonan mas durante mi trayectoria di baseball.
Algun di mi viajenan cu Team Marlboro y cu Seleccion di Aruba.
– 1987 Pan American USA
– 1991 Pan American Games CUBA
– 1993 World Port Tournament Rotterdam (named Best Hitter) Campeon Batter
– 1995 World Port Tournament Rotterdam
– 1996 Haarlem Baseball
– Campeon cu Seleccion na Guatemala
– Campeon Copa Antillano Curacao (Marlboro)
– Seleccion na Venezuela
– Seleccion na Cuba
Un otro punto cu ta great den mi trayectoria di Baseball ta cu aña pasa 2016 a lanta Baseball Liga 40. Dus actualmente mi ta hungando cu mayoria di mi compañero nan di Marlboro tempo cu nos a cuminsa den Marlboro, pero awor bow di e nomber Marlboro Classic.
Mi kier a jama un Danki na e personan cu a sinjami di mucha te cu awor aki. Promer cu tur kos na nos creador Dios cu a dunami e talento pa hunga Baseball/Softball.
– Na mi Mama Lila y Tata Buchi Goi (den feliz memoria) cu semper a sa di coach mi na kas, Ruman Jacky cu nan tawata y ta ainda cumi na mayoria di weganan pa apoyami.
– Na mi Casa Dorina y mi jiunan Dorainne y Frangeline cu ta support mi ainda.
– Primonan/Primanan, Omo, Tanta nan.
– Mi 2 Primonan cu semper nos a lanta ta hunga Baseball/Softball Tico Danies y Vincent Willems.
– Na mi coachnan di Little League: Den feliz memoria Boysi Croes, Boy y Ina Croes, Henry Barrera , Anthony “Nono” Martinez.
– A-Klas: Johny Thiel, Armando Muyale, Directiva di Rockets.
– Double AA: Chu Halabi, Caicai Williams, Casildo v/d Biezen, Whitey Williams, Archi Williams, Mario “Mai” Kransen, Directiva di Marlboro.
– Y tur compañero nan di team y seleccion cu mi por a lubida y cu a judami di un forma of otro den mi carera/trayectoria di Baseball.
– Tambe na Miembro nan di Prensa (Emisoranan y Corant) pa hasi promoshon y boost nos up como Deportista, sin bosonan fanaticonan,personannan no lo a sera conoci cu nos deportistanan, con nan ta perform riba tereno etc.
Ultimo Danki Na ABBA (Full su Directiva) cu e homenahe aki na mi persona, un biaha mas Masha Masha Danki di Curazon.


text:
-
Contact
- lionel_326@hotmail.com
Estado California ta aprobá i pasa legislashon ‘derechi pa muri’!
Reading Time: 3 minutes
Resientemente un èks zùster britániko penshonando di 75 aña mester a biaha pa Suisa pa por a pone fin na su bida. E diferensha ta ku e èks zùster aki no tabata sufri di niun malesa terminal. E èks zùster simplemente kier a muri trankil sin ku e mester bira molèster pa niun miembro di su famia.
E moveshon ‘Muri ku Dignidat’ a marka viktoria na California djabièrnè ora ku senado di estado di California a pasa e legislashon ku ta pèrmití pa pashèntnan ku malesa terminal pa pone fin na nan bida ku yudansa di un médiko.
Den un akta ku yama ‘End of Life Option Act’ lo pèrmití pashèntnan pa buska un salida den un opshon pa muri, dado kaso ku nan a keda duná seis luna di bida òf ménos dor di dos dòkter diferente. E pashènt mester a hasi un petishon por eskrito i tambe un petishon oral 15 dia i tambe mester tin e kapasidat mental pa tuma su propio desishon.
E legislashon a keda inspirá pa Brittany Maynard di 29 aña di edat ku a bira kara di e movementu ‘Muri ku Dignidat’, despues ku el a keda diagnostiká ku kanser selebral. Despues ku el a keda diagnostiká ku e ta terminal, Brittany mester a biaha pa Oregon kaminda masha tempu kaba ta legal pa dòkter pone fin na bida di pashèntnan. Brittany a muri na novèmber 2014.
Palabranan di Brittany promé ku el a muri tabata lo siguiente:
“Mi kurason ta destrosá, pa motibu ku mi mester a bai laga mi kas, mi komunidat i mi famianan na California. Pero mi ta bai muri i mi no ke pèrdè mi dignidat. Mi ta ninga na someté mi mes i mi famia na doló i sufrimentu sin sentido komo kousa di un malesa ku no tin kura.”
Den un video ku Brittany a laga atras pa e legisladónan el a bisa:
“Niun hende no mester bai laga nan kas i komunidat pa por tin pas mental, pa nan por skapa sufrimentu i doló pa asina nan por plania nan morto dignamente.”
E legislashon ta sinta awor den man di gobernador Brown ku tin te ku 11 di òktober pa por firma e legislashon i hasié un lei òf por imponé su ‘veto’ (poder konstitushonal pa rechasá e legislashon) riba dje. Si e firma e legislashon, e lei lo drenta efekto na komienso di otro aña.
Resientemente un èks zùster britániko penshonando di 75 aña mester a biaha pa Suisa pa por a pone fin na su bida. E diferensha ta ku e èks zùster aki no tabata sufri di niun malesa terminal. E èks zùster simplemente kier a muri trankil sin ku e mester bira molèster pa niun miembro di su famia.
Eutanasia sigur lo bira diskushon den próksimo dia nan, ya komo ku nos ta bringando hopi pa hende por biba mas largu, pero echo ta ku nos kalidat di bida ta bahando. Hende bèrdat ta bibando mas largu pero ku diferente malesa, i esaki ta poniendo un peso grandi riba finansa di pais.
Fuente: Huffpost
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
1 Corintionan 13:13. FE, SPERANSA, AMOR. Hopi di nos a perde speransa. Kisas bo ta pasando den pruebanan duro. Hopi biaha nos speransa ta den lo cual nos ta mira, pero si bo pon’e den Dios, lo bo no wordo desapunta nunca. Laga Dios sana’bo awe. No perde speransa!...
Principio 2: Con nos por prospera? Kico ta e proposito di prosperidad? Si nos no sa, nos por malgast’e y nos lo no ricibi e frutanan cu e ta diseña pa duna nos. Dios kier confirma Su aliansa cu nos. Laga nos siña con, pa Dios por ricibi tur honor y Gloria....


text:
E projecto di SETAR “Cover your World” a haya hopi bon acogida y un total di 85 hoben a participa.
Diabierna ultimo a saca e ganadornan cual a resulta den categoria di 6 pa 12 aña:
1. Dijendrick Erasmus (6 aña)
2. Nathan Robert (10 aña)
3. Genesis Omaar (10 aña)
Den categoria di 12 pa 18 aña a gana:
1. Ainhoa Quant (14 aña)
2. Julien Vasquez (14 aña)
3. Rinen Weller (17 aña)
Un danki special ta bai pa e huradonan cu tabata sr. Elvis Lopez y sr. King Lie Kwie.
Danki tambe pa tur e hobennan cu a participa cu a haci e “Expo Cover My World” uno di hopi bon calidad. Tur e obranan ta bunita y SETAR a ricibi invitación pa expone e obranan den 2 diferente exposición di arte y photografia. Un biaha masha pabien na tur e ganadornan. Riba e foto por mira momento cu a saca e ganadornan hunto cu algún di e artistanan hoben cu a participa, King Lie Kwie, Elvis Lopez, Arthur Ruiz y Roxana Ras.


text:
SITANAN PA RENOBÁ PASPORT DI DJALUNA AWOR TA KAMBIA BAI 9 DI YÜNI BENIDERO.
Willemstad – Servisio di Asuntunan Públiko (Kranshi) ta anunsiá na tur su klientenan ku tin un sita djaluna, 4 yüni, pa sea traha òf renobá nan pasport ta kambia di fecha. Esaki ta konta pa solamente pasport. E fecha nobo ta bira djasabra, 9 di yüni 2018. Tur sita ta keda na e mesun ora.
Den kuadro di renobashon di e sistema digital relashoná ku atministrashon di pasport Servisio di Asuntunan Públiko di e ministerio di Gobernashon, Planifikshon i Servisio Públiko no por duna e servisio djaluna awor. Téknikonan for di Hulanda ta bini pa hasi e trabounan di renobashon aki. Servisio di Asuntunan Públiko ke pidi e klientenan ku tin sita djaluna indulgensha pa e situashon ku a presentá i ta pidi diskulpa pa kualkier inkumbiniensia. Alabes ta informá ku tur otro servisio ku e ta duna ta sigui normal manera kustumber.
Pa mas informashon por yama Bentana di Informashon na 0800-1515.


text:
ORANJESTAD - Ora bo dia di suerte yega, no tin duda cu ta pa bo e la yega. Ashline a pasa Lucky Trailer y a cumpra diferente numbernan. Esun cu a sali ganado ta 6453 signo Leo. E la inverti solamente un suma chikito di 50 cen na e numbernan cu a sali y asina a resulta e feliz ganado di 12.500 florin. Zodiac ta haci otro hungado un feliz ganado. Hopi pabien!
ORANJESTAD – Loke cu AHATA ta preocupa di dje ora cu toca e tema di moratorium, y e aspecto di tin miles di camber extra, ta cu lo no tin (suficiente) empleo. Asina CEO di AHATA, Tisa LaSorte a bisa NoticiaCla recientemente den un entrevista. E tema ta esun di momento di ‘moratorium’, unda cu un partido tin un campaña pa ehecuta e moratorium, mientras cu di otro banda, gobierno a sigura cu pa otro aña esaki lo keda concretisa pa medio di un ley. Di otro banda, tin un cantidad di camber comprometi, cu tin cu bin. Y aki ta unda cu AHATA su CEO ta preocupa pa e efecto particular di empleo. Recientemente den un comunicado, nan a mustra cu nan ta pro un moratorium.
ORANJESTAD - Durante e ultimo lunanan, varios reunion interno a wordo teni y tambe proyeccionnan y plannan pa 2019 a wordo discuti entre socionan di turismo, cu Hunta di Supervision di A.T.A. y dentro di e ekipo di A.T.A. mes. Despues di a considera aspectonan riba nivel di maneho di turismo nacional, despues di a revisa entre otro recomendacionnan di AHATA, y despues di a conduci analisisnan respectivo y consulta cu e ekipo interno durante un proceso extenso, A.T.A. ta continua cu e proceso di aprobacion formal presentando y entregando na Minister di Turismo Danguillaume Oduber e presupuesto y plannan pa 2019, esaki dia 10 di october 2018 ultimo. Conforme ley, A.TA. tin cu entrega su presupuesto y plannan no mas tarda cu 1er di september na Hunta di Supervision.
ORANJESTAD – Y atrobe tin un ‘tangana’ entre e dos partidonan politico mas grandi di Aruba, AVP y MEP. E biaha aki, ta e asunto di cifras di Banco Central di Aruba (CBA), y si un den un presentacion recien di e lider di e partido berde Mike Eman a usa cifranan real di CBA of si nan tabata fabrica of no. E asunto a haya mas peso diadomingo ora cu diripiente lider di fraccion di MEP Rocco Tjon a produci un carta di Banco Central (dirigi na minister di finanza Xiomara Ruiz), cu ta clarifica cu ‘e graficonan usa den e presentacion di Eman, no ta procedente di Banco Central. Y como tal nan (CBA) no por asumi ningun responsabilidad pa nan. Cu esaki Tjon kier mustra cu Eman lo a usa cifranan ‘fabrica’. Miembro di fraccion di AVP Richard Arends como reaccion na NoticiaCla, ta confirma cu enberdad no ta graficonan di CBA, pero nan propio grafico, pero e cifranan si ta di Banco Central. Pues ningun momento a ‘fabrica cifra’, segun Arends.
ORANJESTAD – Aruba Airport Authority N.V. (AAA) a yama e capitan y tripulantenan di e aeroliña Conviasa bon bini diabierna mainta. Nan ta cuminsa asina cu un itinerario di 2 buelo seminal entre Aruba y Valencia riba diabierna y dialuna. Diabierna (awe) mainta tabatin e prome buelo cu a yega Aruba, cu a keda ricibi cu e acostumbrado recepcion.
ORANJESTAD – Aruba a yama bonbini na un total di 809.314 bishitante ‘stay-over’ durante e prome 9 luna di 2018. Esaki ta 1.5% (+11.857 turista) mas compara cu e mesun temporada pa 2017. Si exclui e bishitantenan di Venezuela, por mira un aumento di 6.6% (+48.005 turista) cual ta igual na un total di 774.449 bishitante pa nos isla. E cifranan ta indica crecemento den mercadonan clave pa Aruba, manera Merca, Canada, Colombia pero tambe Chile y Italia, entre otro. Pa september, Aruba a ricibi un total di 76.017 bishitante stay-over, cu ta 2.1% (-1.627 turista) menos compara cu e mesun luna aña pasa. Excluyendo bishitantenan di Venezuela, por mira cu esaki ta 6.7% (+4.408 turista) mas cu ta igual na 66.090 bishitante pa nos isla pa september 2018.
ORANJESTAD – Mientras cu gobierno di Aruba ta cumpli cu e norma di deficit financiero pa 2019, (-0.5%), e colegio di supervision financiero di Aruba (CAFT) ta recomenda 4 medida pa tuma, entre otro den cuadro di gastonan di personal pero mas cu bista riba e finansas publico sostenible. E conseho di 6 pagina largo di e colegio di supervision riba e presupuesto 2019 a keda publica diahuebs riba nan website. Y e colegio ta remarca tambe cu ainda no tin un protocol firma cu ta duna CAFT legalmente e autorisacion pa controla e presupuesto pa 2019. E siman aki ainda prome minister Evelyn Wever a duna e noticia cu CAFT a aproba e presupuesto 2019. Loke e no a bisa ta kico e puntonan di atencion ta cu gobierno mester traha ariba, aunke el a bisa si cu tin punto cu mester traha ariba.


text:
ORANJESTAD – Ayera nochi na Centro di Bario Piedra Plat a tuma lugar e entregamento di e uniform di Seleccion di dobbel AA di ABBA.
E dianan 27 di oktober pa 30 di oktober lo tin un torneo clasificatorio pa e seleccionnan di baseball cu lo kier competi den e Weganan Centro Americano y del Cariba 2018 na Barranquilla, Colombia. E torneo classificatorio lo bay tuma lugar na Santo Domingo. E seleccion di Aruba ta consisti di 25 atleta mas 4 miembro di staff tecnico. Lo biaha tambe 1 umpire y un miembro di delegacion. Un danki grandi ta bay pa Fundacion Lotto pa Deporte cu ta hasi esaki posibel. Despues di varios aña Aruba ta bolbe pone un seleccion riba pia y poco poco ta poniendo e fundeshi.
E seleccion di Aruba ta consisti di e hungadornan: Ramada Jonathan, Ramada Joshua, Jair Thompson, Gonzalez Jose Luis, Silvania Kelvin, Moncion Juan Carlos, Williams Alfred, Escobar Darwin, Orman Jason, Tromp Enrique, Blanco Jourick, Hernandez Julio, v/der Linden Alfred, Matos Richinell, Vrolijk Wally, Tavares Abraham, Simon Joshua, Maduro Gerwin, Croes Yordan, Lenin Junior Ashby, Helder Eugene Junior, Tromp Jonathan, Michellangelo Jack y Mervin Gario. E staff tecnico lo ta: Didder Rayborne, Calvin Maduro, Eugene Helder, Melvin Mora, Roderick Simon y Karel Williams, e delegado lo ta Gregory Milano y e umpire Francis Maduro.


text:
Reino Hulandes ta existi pa hopi aña caba y hopi biaha el a yega di scucha cu e relacion entre e partnernan den Reino no tabata bon y a tende hopi keho.
Croes ta haya importante pa den Reino tin un bon relacion, y consenso entre e paisnan. “Nos tin diferente aspecto en comun, entre otro Aruba, Curacao y Bonaire tin nos lenga en comun y tambe nos historia pero tambe nos sistema tin hopi aspecto di Hulanda.
“Si nos kier logra, entre otro, un tema cu nos ta bay trata di seguridad mirando e situacion di Venezuela, esaki ta acapara di biaha Aruba, Curacao y Bonaire pareu, y esaki ta mustra caba e necesidad di tin consenso y samenwerking, riba entre otro, riba e tereno aki”, Ricardo Croes a expresa.
El a agrega cu consenso y samenwerking ta necesario pa wak con pa resolve, preveni y paak aan e situacion cu nos tin na e momentonan aki.
RED ta mira CAFT cu dos bril:
Cambiando di tema a toca e punto di intervencion di Hulanda den nos asuntonan financiero, y specificamente e ley CAFT cu a impone riba nos Isla. Riba un pregunta al respecto, Parlamentario Ricardo Croes a indica cu RED ta mira esaki cu dos bril.
Uno cu nan ta haya un lastima cu Aruba su gobernantenan, desde cu nos Isla a haya su Status Aparte, no a percura pa un maneho financiero transparente y stabil. “Esaki no ta algo cu Hulanda a haci, pero cu nos mesun gobernantenan a haci. Y mirando e rol cu Hulanda ta hunga, principalmente den Reino Hulandes, ami si ta compronde. Y e ora ey mi ta bisti e otro bril, y mi ta haya ta bon cu tabata tin un otro poder, cu por a pone un control asina aki”, E parlamentario di fraccion di RED a expresa.
El a enfatiza cu asina aki Aruba no por a sigui, y si no tabata tin Hulanda of cualkier areglo den Reino cu por a pone un presion asina riba Gobierno di Aruba pa drecha su finanzanan, e tabata preocupa unda nos lo tabata awo. Ta danki na e CAFT aki, Aruba a tuma un otro direccion.
“E ta parce berdad cu nan ta haci nos bida dificil, pero ta nos mes a haci nos bida dificil. Anto mustra dede riba otro no ta libra nos di nos culpa. Prome cu Hulanda a tuma e decision aki ta nos tabata maneha nos finanzanan y no Hulanda tabata maneha esaki. Primeramente nos tin cu wak na cas y wak pa nos bay dreche awor, y esey ta locual e gobierno aki ta purbando di haci, cu areglonan cu nos ta haciendo, leynan cu ta cambiando, pasobra manera nos tabata y ta bayendo te cu September, nos no por a sigui asina ey”, Parlamentario Ricardo Croes a declara.


text:
Corsou: Trahadonan na Refineria Isla a cuminsa cu welga diaranson.
Trahadonan na Isla, opera pa PDVSA a cuminsa cu un welga diaranson pa demanda informacion riba futuro di e refineria.
E impacto di e welga tabata limita, sinembargo, mientras cu e refineria ta trahando cu capacidad abao debi na entreganan insuficiente di crudo for di Venezuela, e produccion di petroleo a cay. Un trahado a bisa cu e refineria cu ta produci 335 mil bari pa dia, a bin ta procesando solamente 55 mil bari pa dia, prome cu e trahadonan a pone trabao abao.
Un vocero pa e refineria a nenga di duna comentario. PDVSA no a responde peticion na un comentario inmediatamente.
E refineria a laga sa dos siman pasa cu e ta considerando oferta for di 15 compania interesa den opera e facilidad pa reemplasa PDVSA.


text:
-
Contact
- lionel_326@hotmail.com
Ganadó di kòntèst ‘Mister Ugly’ bombardiá ku reklamo pasó e tin muchu tipo!
Reading Time: 3 minutes
Mison Sere a reakshoná bisando ku nan ta djis un sèt di mal pèrdèdó i el a kobra 500 dòler komo premio máksimo. “Nan mester aseptá ku ami ta esun di mas mahos. Despues di a gana e kompetensha, aki mi ta spera di haña un kontrakt pa aparesé na televishon”, Mison a bisa.
Na Kòrsou tin hopi hende bunita ku ta hasi nan mes mahos, yenando nan boka tur na djente di oro, ku nan kara tur na buraku di ‘piercing’ i ta pone tatuahe rònt nan kurpa te asta riba nan lenga. Pa kaba di dòrna e bolo nan ta pega pari kabei straño tur na kolo ku no ta bai ku otro riba nan kabes, spanta mi kada bes ku mi mira nan. Kisas nan ta preparando pa un futuro Miss & Mister Ugly Curaçao’?
Miéntras ku na Kòrsou hopi hende ke kompetí den bunitesa ku otro, na Zimbabwe nan ta tene un kòntèst pa saka afó ken ta e hòmber di mas mahoso. E aña aki ta e di kuater aña siguí ku nan ta tene e ‘sertámen’, pero e aña aki tabata tin hopi reklamo riba e hurado ku a skohe Mison Sere komo e hòmber mas mahoso basá riba su ekspreshonnan di kara grotesko i un kantidat di djente ku e falta.
E protesta a bin di demas partisipantenan ku ta haña ku Mison no ta niun mahos. Ta djis pari djente e falta. E protesta prinsipal a bin for di William Masvinu kende for di 2012 a bin ta gana e titulo di Mister Ugly tras di otro. William i su fanátikonan a reklamá e hurado despues di a tende nan desishon, basá riba e echo ku Mison Sere tin muchu tipo pa gana e kompetensha. E no ta mahoso di naturalesa, ta ora e habri su boka so e ta mahos. Un otro partisipante, Patrick Mapureki, a reklamá puntrando hurado ku si nan tambe tin ku bula algun djente pa asina por gana e kòntèst.
Mison Sere a reakshoná bisando ku nan ta djis un sèt di mal pèrdèdó i el a kobra 500 dòler komo premio máksimo. “Nan mester aseptá ku ami ta esun di mas mahos. Despues di a gana e kompetensha, aki mi ta spera di haña un kontrakt pa aparesé na televishon”, Mison a bisa.
Organisadó di e evento aki, David Machowa a bisa ku e evento aki ta pa kita e stigma ku tin riba hendenan mahos. Aparensha di hende ta kos ku bo ta nase kuné. Nos tur mester ta orguyoso di loke nos ta.
Na 2012 e kompetensha tabata tin solamente sinku partisipante. E aña aki tabata tin 36 partisipante.
Na Kòrsou tin hopi hende bunita ku ta hasi nan mes mahos, yenando nan boka tur na djente di oro, ku nan kara tur na buraku di ‘piercing’ i ta pone tatuahe rònt nan kurpa te asta riba nan lenga. Pa kaba di dòrna e bolo nan ta pega pari kabei straño tur na kolo ku no ta bai ku otro riba nan kabes, spanta mi kada bes ku mi mira nan. Kisas nan ta preparando pa un futuro Miss & Mister Ugly Curaçao’?
Fuente: NBCnews
[Si bo a gusta e artíkulo aki i bo ta hañ’é interesante, kompartié ku bo amigunan riba Facebook. Sinti bo liber pa laga bo komentario atras!]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Aña a habri y algun polis no ta contento con cierto cos ta andando den e cuerpo principalmente tin un grupito cu ta spanta pa Trudy Hassell bira e proximo Alto Comisario di Polis pasobra nan sa cu FIESTA ta caba. Sindicato di Polis tambe ta na altura di cierto desaroyona pasando y disgusto den e Cuerpo pa esakinan no sali den publicidad y lo bay regla esaki cu Minister di Husticia e siman aki. E.o promesanan cu a keda haci na grupo di coleganan cu a yuda simanan largo afo y a keda prometi pa leiding cu nan lo haya loke nan merece pa e trabou y asina por sigui bisa mas cos andando.
Maneho
Den comunicad por tuma nota cu tin mal maneho den Cuerpo Policial e e top 4 pa 5 hefenan bou di e Alto Comisario sea e airco ta dushi pa lepia of e auto gasoline pornada pa core rond traha leu a leu. Pero un maneho malo cu Minister di Husticia tin cu actua lo mas pronto posibel, scarcedad di Uniform, pa Polisnan nobo cu a drenta klas a dura basta tempo pa haya uniform y otro material cu tin cu usa pa pone e arma, boei. Paperspray caduca no ta busca mes y hasta e training pa Polis a baha man unda pa un grupo so tin training constant.
Auto
Por a tuma nota cu polisnan ta menos den autonan prado pa patruya y brinda e SERVICIO cu a ser bisa. Autonan ta daño constant, ora polisnan kier bay caso di urgencia y ora brake e stuur ta bati debi cu e mantencion di auto no ta na e calidad pa un auto policial. Mientras hefenan ta haya auto nobo patruyanan ta bay atras, hasta e polisnan di bario falta auto unda nos a tuma nota cu e mando policial no ta dunando atencino na e Polisnan di bario y su post y falta di material pa basta aña.
Auto den beslag
Ora polisnan kier tuma un auto den beslag cu no tin seguro, of belasting paga y of chauffeur cu no tin rijbewijs mes casi nunca por tuma un auto den beslag, debi cu no tin luga na warda di Balashi of wardanan di Polis debi cu no tin e maneho di leiding y actua manera ley ta bisa despues di tanto tempo polis por laga destrui e auto y deshaci di nan pa haya mas luga.
Miedo pa maneho nobo
Mientras ta conoci cu for di final di aña Alto Comisario actual Sr. Richardson Dolfi a bisa di lo kier entrega su puesto pa e haci algo otro cu ta un departamento di cual minister anterior a promete pero nunca a cumpli pa e departamento aki bira realidad y tranca tur cos pa Sr Richardson bay. Tur cos ta mustra luna venidero lo bin un maneho nobo den Cuerpo Policial cu lo bay trece aire fresco segun informe cu nos redaccion a haya. Procesonan ta canando lo por conoce cambionan y mas despues un Alto Comisario nobo.
Mientras cu ta papia di INTEGRIDAD, cierto hefenan boton di oro ta tapa cosnan iregular cu otro colega ta halto ta haci y tin denuncia haci y ora un di puesto abou haci malo ta castiganan, schorsnan pa lunanan largo y te hasta pa 1 aña.
Mientras tin algun polis ta disgusta con un polis femenino trahando pariba ta pasa rond na coleganan pa firma un papel pa Trudy Hassell no bira e Alto Comisario, mientras hopi cu a haya les di Trudy Hassell ta contento con e ta duna su les na scol di polis y hasta ora Sra Hassell subi caya e tin un respet pa e coleganan y ta traha manera mester. Segun nos fuentenan hopi tin miedo pa Trudy Hassell bira e Alto Comisario pasobra fiesta lo caba, mescos cu Politica ora tin gobernacion nobo cu fiesta lo caba asina lo bay ta pa e cuerpo.
Nos tin e siguransa cu Minister actual di Husticia kier bira un cuerpo policial mas ekipa, autonan ekipa pa Polis, y mas polis riba caya y un team tremendo cu ta keda apoya pa hefenan y no desmotiva e polisnan.


text:
Plantenrust – Diasabra marduga polis ta baya Sabana Blanco pa un pareha cu lo ta pleitando den auto. Na momento cu polis a yega na e sitio manda, nan no ta topa cu e auto. Un rato despues, otro informe a drenta cu e auto lo ta na altura di ...Read More »
Pick up horta na Dakota, haya den entrada di un cas na Paradera
Paradera – Diasabra mainta un habitante ta lanta y ta haya un pick up Nissan dobel cabin staciona den e entrada di su garashi. Segun nos a compronde e lo a avisa polis. E auto aki a wordo horta diabierna anochi for di stadion na Dakota, esta Guillermo Prospero Trinidad. ...Read More »
Dama chauffeur ta bruha altura di caminda cera y dal palo di luz
Balashi – Diasabra marduga polis ta haya informacion di un accidente na altura di e caminda cera na ex Drive Inn. Na yegada di polis nan ta topa cu un Toyota Camry y e chauffeur un dama. Segun e dama e caminda dado momento a bruha su persona, causando cu ...Read More »
Pick up horta un rato prome, haya na Nuñe
Nuñe – Diasabra mainta polis a bay Nuñe pa un auto laga atras. Na yegada nan ta topa cu un Nissan Pick up dobbel cabina. E pick up aki a wordo horta algun rato prome na Catiri. Polisnan a pidi takelwagen, pa asina hiba e auto warda pa mas investigacion. ...Read More »
Falta di preferencia na crusada di ex Kooyman ta causa accidente cu varios persona herida
Avenida Milo Croes – Diabierna marduga pa mas o menos 5:30 polis y ambulance ta bay e crusada di ex Kooyman, situa na Dakota pa un accidente cu varios persona herida. Na yegada nan ta haya ambulance na e sitio y nan ta wak cu e accidente lo tawata entre ...Read More »
Ladronnan a usa pick up Nissan pa drenta Win Tung y horta
Rudolf Arendsstraat – Diabierna marduga den careda di 1:30 polis a wordo pidi na Win Tung Home Center, caminda un auto a trata di drenta e luga. Na e yegada polis ta wak mes ora cu aki no ta un accidente, pero mas bien un caso di kiebro, e luik ...Read More »
Doño man na cabes, adictonan lo a destrui vitrina di su negoshi
E CASONAN AKI TA SOSODE POR BISA TUR MARDUGA, UN NEGOSHI TA BIRA VICTIMA DI LADRONICIA. Oranjestraat – Diabierna pasa di mey anochi polis ta bay den Oranjestraat pa un negoshi cu a sufri daño. Ta trata di Casa de Lanoy. Na e sitio security y tambe e doño tawata ...Read More »
Quickvideo: Ainda Minister De Meza no a duna oido na Insel Air Aruba
Quickvideo: AVP a boycotia projectonan cu MEP a laga
Quickvideo: Green Corridor ta a costo di Aruba su green nature
Quickvideo: City inspector a drenta accion na Colegio Frère Bonifacius
Quickvideo: Adictonan a tuma poder di Colegi Frère Bonifacius
Quickvideo: San Nicolas merese un progreso structural
Quickvideo: San Nicolas merese un progreso structural
Quickvideo: Mantencion di busnan ta up to date
Quickvideo: Seguridad di tanto pasajero como driver ta importante
Dos persona herida den accidente na Jaburibari, caminda tawata tin tres auto envolvi
Jaburibari – Diahuebs atardi den careda di 6’or un accidente ta sosode dilanto Tesco Supermarket na Jaburubari. E accidente tawata entre tres auto y cu a resulta den dos persona herida. E vehiculonan envolvi ta un Altezza un Pick up y un Taxi. Na e sitio nos por a compronde ...Read More »
Polisnan a bay cu urgencia un adres na Catiri, diahuebs mainta
Catiri – Den oranan di mainta varios patruya a dirigi nan mes pa un cas na Catiri, caminda aparentemente tin un antisocial den e cas y un dama y su yiu ta scondi den kamber. Den algun minuut patruyanan a yega na e cas. Mes ora nan a cuminsa controla ...Read More »
Ladronnan ta bolbe drenta panaderia del campo
Noord – Diahuebs birando mainta polisnan ta bay Panaderia Del Campo, pa un caso di kiebro. Na yegada nan ta tuma nota cu e glas di e porta ta kibra. Nan por a wak tambe cu e antisocial a drenta paden y bay na cash register. Na e sitio nos ...Read More »
Cabayero bou influencia di un substancia, canando memey caminda ariba Sasaki
Sasaki – Diahuebs marduga polis ta bay ariba Sasaki e area panort di Superfood. Informe cu polis a haya tawata indica cu ariba Sasaki tin hende canando mey mey caminda. Un rato despues otro informe ta papia cu tin un persona ariba vloer na banda di caminda. Patruya cu a ...Read More »


text:
CARACAS, Venezuela- Diabierna, 8 di December, Venezuela a bolbe cay den default, e biaha aki declara door di e califcador S&P Global Ratings, pa no a haci e pago di 183 miyon doolar pa e pago di dos debe.
“Venezuela no a cumpli cu e pago di 183 miyon dollar di su bond global cu lo caduca na 2023 y 2028 dentro di e periodo di gracia di 30 dia,” S&P, cu a confirma e estado di default parcial di debe di e nacion petrolero.
S&P a adverti den su nota cu Venezuela “por keda sin cumpli un biaha mas un pago den su obligacionnan di debe” den e proximo tres lunanan.
Pa e bononan di 2023 y 2028, cual interesnan ta vence diahuebs, Venezuela lo mester desembolsa 90 y 92,5 miyon di dollar respectivamente.
E compania petrolero estatal PDVSA, a declara tambe den default parcial pa e agencianan cualificador y un grupo di acredor, a sigura diabierna ultimo riba Twitter (Frankfurt: A1W6XZ – noticia) cu a cuminsa e pago di 233 miyon di dollar den interesnan di bono, cual periodo di gracia ta vence dialuna awo.
“Nos ta ratifica e solvencia y solides di nos industria petrolero,” Petroleos de Venezuela a subraya, cual titulonan ta representa 30% di e debe externo di e pais, calcula den mas of menos 150 mil miyon di dollar cu e presidente Nicolas Maduro ta busca pa refinancia.
E Gobierno Venezolano no a informa riba e pago di 237 miyon di dollar cu tin cu mester a wordo realisa door di rendimento di su bononan soberano 2025 y 2026.
Aduciendo e impago di e interesnan aki, S&P ya a declara e pais den default.
S&P y tambe cualifidador di riesgo Fitch, a declara den e ultimo dianan na venezuela y PDVSA den default parcial, pa retraso cu varios pado di capital y interesnan di e debe soberano y di e compania
PDVSA, cu ta aporta 96% di e divisanan di e pais, a wordo declara dia 16 di november den default pa e Asociacion Internacional di Swaps y Derivadonan (ISDA) – cu ta reuni acreedornan – pa tres retraso den nan pago.
E pais cu e mayor reservanan petrolero di mundo tin cu paga den loke ta resta di e aña, varios cientos di miyones di dollar di debenan soberano y PDVSA y mas of menos 8000 miyon na 2018.
Fuente: https://es.noticias.yahoo.com


text:
Mobile Makerspace
October 2, 2018
Nos mundo ta cambiando hopi lihe. Tecnologia lo hunga un rol primordial den futuro desaroyo di nos pais. Nos muchanan lo traha trabaonan cu no ta exisiti ainda y nos sector laboral lo tin mester di habilidanan nobo. Pa e motibo aki ta trece proyectonan innovativo manera un Mobile Makerspace. Esaki ta un proyecto di Futura Lab hunto cu Metabolic Foundation y Biblioteca Nacional Aruba.
Mobile Makerspace ta un proyecto innovativo y sostenibel y ta encera un bus, ekipa cu e ultimo tecnologianan entre otro 3D printers, computers pa coding, Internet-of-Things, y robotics. E intencion ta pa e bus bishita diferente scol y actividad na nos isla y brinda mucha oportunidad pa experimenta. Di e manera aki ta prepara hobennan pa trabaonan den futuro cu lo ta hopi tecnico.
Danki na cooperacion di Minister di Enseñansa Armando Lampe, e soño aki ta bira un realidad. E proyecto ta worde financia pa 75% cu fondo di Union Europeo y pa 25% cu fondo di Gobierno di Aruba.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00